
TAWEMainta 


Relaciona cu situacion na Venezuela 

Polis a aumenta control 

t Rayr 



RELACIONA cu e situacion politico 
na Venezuela, incluyendo marchanan y 
disturbionan civil, Cuerpo Policial Aruba 
hunto cu otro autoridadnan competente a 
opta pa hisa e nivel di alerta specialmente na 
nos costanan. 

E medida di prevencion aki ta pa evita cu 
gruponan, sea pa miedo of pa busca miho 
porvenir, por crusa lama y bin Aruba. 


Relaciona cu e situacion aki mes, Mando 
Policial desde e siman aki caba a hisa e nivel 
di alerta y publico lo nota mas patruyanan 
policial cerca di nos costanan. E alerta por 
encera extra control riba movecionnan tanto 
riba lama como na tera. Separa di Polisnan 
den patruya, a percura pa aumenta presencia 
di Polisnan Maritimo riba lama, cu sosten y 
cooperacion tambe di Guardacosta di Caribe 
Hulandes cu tambe a aumenta nan presencia 
riba lama den e dianan aki. 

Aunke cu e alerta y extra vigilancia 
ta pa tur costa di nos isla, toch lo 
por nota mas accion y control di 


Polis den areanan conoci manera ta e beach di 
Arashi, na Santana di Cacho den Lago Colony 
y na e costanan pariba manera Baby Beach y 
Rodgers Beach. 

Ta avisa adelanta di e desaroyo aki, den 
cual ta conta cu cooperacion di comunidad 
pa suministra informacion na Polis asina cu 
nota movecionnan straño, pero tambe pa 
avisa automobilistanan cu lo por para nan na 
cualkier momento pa controla. 

Ta pidi disculpa for di awor caba pa cualkier 
inconveniencia, pero ta pa por garantisa mas 
siguridad na henter nos comunidad. 

Apesar di tur intento cu ta ser haci 

Awe lo no tin 
firmanaento di ningun 
acuerdo entre Gobierno, 
Citgo y Valero 

E lo dura algun dia mas 



MINISTER Mike de Meza, t’e 
mandatario mas contento si por 
a firma awe e contrato final cu 
Valero, Citgo y Gobierno, net riba 
su cumpleaños. Awe 13 di mei, 
t’e fecha final cu nan mes a pone, 
pero tur cos ta indica, cu e lo tuma 
algun dia mas, ya cu te ayera 
tardi, ainda un di e gruponan aki 
mester haya aprobacion di Hunta 
Directiva, pa firma.Manera tin e 
dicho cu ta bisa: “Tanten cu solo 
no baha, careda di bina no a caba”, 
ta pone cu ta masha duro ta ser 
traha pa keda cla awe ainda. 

Dia 13 di mei ta keda e fecha 
determinante y ainda ta riba 
mesa. Maske cu Minister Mike 
de Meza ta bisa cu tur cos ta bay 
den un direccion positivo, mester 


demostra flexibilidad, pa cual por 
surgi un tardanza chiquito. 
Valero ta cla, mientras cu 
Minister Mike de Meza a reuni 
recientemente na Venezuela cu 
ehecutivonan di PDVSA y Citgo, 
unda a constata cu mester hinca 
bon den otro e language huridico. 

Pa loke ta declaracion y invitacion 
di Glenbert Croes, cu el a prepara 
tur cos na Venezuela, falta 
solamente pa Gobierno di Aruba 
pa yega, Minister Mike de Meza 
ta laga Glenbert Croes sigui soña 
y biba den su Aventura. 

Gobierno di Aruba no mester di 
ningun intermediario, pasobra 
no ta awe, pero for di basta 
tempo caba Gobierno tin contacto 
estrecho cu PDVSA y cu Citgo, sin 


intervencion di Glenbert Croes. 
Pa para na porta y bisa cu e ta 
Senador na Aruba, no ta habri 
ningun refineria. E no kier sigui 
perde tempo cu declaracionnan 
di Glenbert Croes. 

GLENBERT CROES 

Di acuerdo cu Glenbert Croes, 
el a pasa 9 dia na Venezuela 
preparando e caminda p’asina 
Gobierno di Aruba aunke no ta 
su Gobierno pa haya aprobacion 
p’asina nos haci e reapertura di e 
refineria pa felicidad di nos pueblo. 
Awor ta toca Mike Eman, Prome 
Minister di Aruba cumpli cu e 
proceso diplomatico politico pa tur 
cos keda cla, segun Glenbert Croes. 

Ta toca Mike Eman biaha 30 


minuut pa zuid di Aruba p’asina 
den un reunion cu Presidente 
di Venezuela, Nicolas Maduro 
haya e aprobacion den un esfera 
di hermandad entre Venezuela 
y Aruba cu ta bay cuminsa 
un relacion a largo plazo cu e 
presencia di PDVSA CITGO como 
e operador di e refineria di Aruba 
cu si ta bay genera miles y miles 
di cupo di trabao pa nos pueblo 
trahador, segun Glenbert Croes. 

“Awe e reapertura di e refineria 
ta victoria di un pueblo digno cu 
semper a keda kere den e refineria 
di nos pueblo p’e futuro nobo 
di tur e yiunan di nos pueblo. 
Ami a haci di mi parti awor ta toca 
Mike Eman haci di dj’e”, Glenbert 
Croes a conclui. 



Despues cu trahadornan di N.V. Elmar a rechasa pakete negocia 
den CAO 

Tin un ntocion di desconfianza 
prepara pa core cu directiva di UEA 


F O R d i 

algun tempo 
caba tin negociacion 
ta tumando lugar entre gerencia di N.V. 
Elmar y e sindicato UEA, pa un CAO nobo. 
Diferente reunion tabatin te cu UEA a presenta 
e pakete na su miembronan, pero nan a 
rechaza esaki totalmente, pasobra ta ser alega, 
cu nan no a haya nada adicional. 

E miembronan a expresa nan desapunto den 
directiva di UEA, encabesa pa Coby Geerman 
y a bay asina leu, cu nan ta dispuesto pa bin 
cu un mocion di desconfianza den henter 


Directiva di UEA, pasobra ya caba nan lo ta 
“cansa” y no sa negocia mas. Di acuerdo cu 
Coby Geerman, e trahadornan mester por 
sa ora cu cos no ta bay bon, incluso na N.V. 
Elmar, cu no por duna un aumento substancial, 
pero a force un lumpsum, pero e trahadornan 
kier esaki den nan salario, loke na opinion di 
gerencia di N.V. Elmar no por. 

Coby Geerman riba e desconfianza cu tin, e 
por compronde esaki, pero a bisa cu nan como 
directiva lo keda te ora cu finalisa e CAO. Y si 
nan no finalis’e, e CAO actual lo keda vigente 
te ora cu nan logra uno nobo. 

De facto, t’e miembronan tin ultimo palabra, 


pero no ta momento pa manda henter directiva 
di UEA cas, pasobra esnan cu bin, lo tin cu 
cuminsa completamente di nobo e negocisacion 
y esey lo por dura mas largo ainda. 

Coby Geerman a dicidi di aserca Mediador di 
Gobierno, y a pid’e pa intermedia pa wak con 
por sali for di e impasse aki. 

Cos ta pinta scur pa un directiva cu e 
miembronan di UEA mes a scoge y te hasta a 
pidi Coby Geerman pa bin bek, siendo cu el a 
retira caba y no kier a sigui cu e trabao sindical. 
Un biaha mas ta keda n’e miembronan pa dicidi 
kico nan kier. 

Blokeando dos entrada na waf ta ser 
considera 

Midimento di 
forza entre 
Aduana y ASTEC 

Perhudicando comercio 



AYERA mainta, na waf di 
Barcadera n’e dos entrada a wordo 
blokia pa autonan di Aduana di 
Aruba. Motibo ta cu Douaneronan 
ta disgusta cu maneho cu ASTEC, 
cual compania ta di opinion cu 
nan ta responsabel pa seguridad 
riba tereno di waf, mientras 
Aduana ta bisa cu esaki ta un 
teritorio di Douane y cu nan tin e 
hurisprudencia pa controla riba 
dicho waf. 

Si mir’e asina por bisa cu ambos 
partido tin razon, pero e situacion a 
bira explosive, ora cu miembronan 
di Cuerpo di Seguridad di ASTEC 
a dicidi cu tur hende extra den 
auto mester baha pa pasa control 
di seguridad.Douane ta di opinion 
cu ta nan ta autorisa pa carga arma 
y como tal nan tin e control riba 
waf. Y awor Cuerpo di Seguridad 
ta exigi pa tur Doaunero wordo 
controla. 

E discusion aki tin algun dia ta 
andando caba, pero como esnan 
envolvi no por a haya otro, ayera 
mainta Aduana a dicidi di blokea e 
dos entrada p’e waf cu autonan di 


Aduana mes. Ningun hende 
no por drenta menos sali. 
Consecuencia di e hecho 
aki ta cu e.o. waf a paralisa, 
ningun container y/of carga 
no por sali. 




califica e maneho di ASTEC como 
uno di capricho, cu a paralisa 
henter e operacion y sigur a afecta 
comercio en particular.Pero no 
solamente e comerciantenan cu 
tin carga, fruta pa saca, pero tur 
esnan cua subi cu auto riba tereno 
di waf, no a ser permiti pa por 
sali. Ta ser menciona cu tin un 
protocol, pero tin cierto protocol 
cu tin cu corda cu autoridad ta deal 
aki. Pero manera nos a menciona, 
tur loke cu a pasa ayera mainta 
na Barcadera, ta demostracion 
di forza di autoridad.Di parti 
di Seguridad di ASTEC, cu no 
tin ni arma ta carga y na otro 


banda Aduana, cu tin cu controla 
e Doaune Gebied, y si tin arma. 
Segun Maduro, tin cu distingui 
ora ta toca autoridad, e.o. Polis 
y Douane, tin cu para keto un 
momento y wak pa ken bo ta aplica 
e protocol eynan. 

E Ministernan responsabel, 
Minister di Economia, encarga cu 
maneho di waf, Mike de Meza a 
bisa cu no sa di nada, ya cu ningun 
hende a informe di loke ta pasa. 
Minister responsabel pa Aduana, 
mr. Angel Bermudez sa di nada. 
Si no tin solucion, e accionnan aki 
lo escala. 


Edward Maduro, Presidente 
di SADA ta splica cu e 
Douaneronan a dicidi di 
blokia, pasobra awa a pasa 
hariña. Nan ta bisa cu ta basta 
cu e abusonan aki di parti di 
gerencia di ASTEC.E forma 
cu un di 3 miembro di Aduana 
den un auto oficial mester baha 
pa pasa via control, prome di 
permiti’e subi tereno ta ser mira 
como humiliacion di e fundion di 
un Douanero.ASTEC ta demostra 
cu nan no tin respet pa trabao di 
Douane, cu ta eherce su funcion, 
ni tampoco ta duna respet na un 
autoridad. 


Banda di sindicato SADA, Director 
di Aduana, na altura di e 
accion pa blokea e 
portanan. 

E d w a r d 
Maduro a 




















4 


AWEMainta Diabierna, 13 Mei 2016 







Avenida Milo J.Croes # 118 - A 
Tel: 5883948 , Fax: 5883945 , 
Dilanti Flora Market na Dakota, 
E-mail: doorhandle@setarnet.aw 


STRIP CONTRA AWA Y CONTRA STOF, 
STRIP PA PONE NA PORTA ABOU 
PA SPAAR CORRIENTE, 
LEK-DORPEL PA PORTA Y BENTANA, 
TUR Dl MATERIAAL DURADERO 



Peru liour 20i16 


TRIPLE 3.095. 
DOUBLE 3.195 
SINGLE 3495 


For more information 0*1 
Tel: 582-1992 

Email: sales@aldotrávet6om 


Bou capa di restaurant tabata bende y distribui droga 

Polis cu razzia exitoso na 
Irian Bar & Restaurant na 
Pos Chikito 

A haya hopi marihuana, cocaina y placa efectivo 


CONTINUANDO cu e noticia di ayera, 
di e entrada hudicial na Irian Bar & 
Restaurant na Pos Chiquito, awe nos tin 
mas informacion. T’asina cu despues cu 
tip tabata drenta di tur banda, diarazon 
mainta, hunto cu un apoderacion di Huez 
Comisario pa drenta e cas, Recherchenan 
di Departamento di Crimen Organisa 
a drenta Pos Chikito # 45 hunto cu e 
restaurant conoci bou di e nomber di 
“Irian Restaurant” cu ta pega na dicho 
cas. 

Ey Polis a detene e habitantenan, X.E.N. J. 
naci na Colombia dia 2 di augustus 1969 


y C.C. naci na Colombia dia 30 di maart 
1974. 

A detene ambos, sospecha di a viola 
articulo 3 y 4 di nos ley di droga. 

Den e frigidaire di Irian Restaurant a 
bin topa Marihuana, mientras cu den e 
cas situa den banda, tabatin un freezer 
cu 3 saco di sushi preto grandi yena cu 
Marihuana. 

Riba e sofa den e cas tambe a topa 
dos saco “ziplock” tambe conteniendo 
Marihuana. Den baul di e auto A-54140 
a topa cu 12 bloki di kilo di cocaina. 

WEGR#1 


WEGR#2 


DIHSHBRH14 MEI 2016 

STRDIDN G.TRINIDRD [DRKDTR] IKICK DFF 7:DD PM 

PRE EVENT: 5:00 PM PHFOR Dl STRDION 

STBGE ■ OJ'S • BRflSSBOND ■ RVB MOOELS ■ Bflfl 

PINTD Dl EENTH: VRLEfffl SHNTfl CRUZI VflLERD BDULEVRRDI TECHNICflL CENTER HNGEL BDTfl [HOLJROJ 



Bou asienta di e chauffeur 
tambe a haya dos foambox 
di cuminda cu den dje un 
bloki di kilo di cocaina. 
Tambe un tas mas den e 
auto cu cocaina aden. 

Mirando e cantidad di 
droga cu a descubri den 
e auto, a opta mesora pa 
tuma e auto den beslag pa 
mas investigacion. 

Tanto den e restaurant 
como den e cas, 
Recherchenan a topa cu 
un suma considerabel 
di placa, cu a keda den 
beslag. (Nota di Red: Bon 
suma pa duna Husticia, pa 
sigui cu combatimento di 
criminalidad) 

E accion relampago aki a 
conta cu sosten di varios 
unidad di Polis, manera 
e unidad K-9, Team di 
Aresto, Polis Financiero y 
sin lubida e patruyanan 
di San Nicolas pa nan 
asistencia. 

Cu e tipo di accionnan 
asina Polis ta sigui kita 
mas droga for di riba caya 
y poco poco ta yega na 
e bendedornan, tanto 
esnan cu ta bende “por 
mayor” como tambe e 
bendedornan chikito (por 
detal). 

Tur cu e mesun meta, 
elimina mas tanto droga 
y persigui mas tanto di e 
criminalnan cu ta haci nan 
mes culpabel n’e delito. 
Por mira claramente cu 
bou capa di un restaurant, 
tabata maneha henter 
un centro di benta y 
distribucion di droga den 
e bario di Pos Chikito. 


Ta Bende 

Cas na Primavera 

4 kamber 
2 baño 

Terreno 287 m2, 
consfrue, 147 m2 

Yama: 593-7118 


f WWW.FRGEBOOK.GDM/RVBRRUBR/ 


O RROBRRNSEVDETBRLEDND 

Polis solucionando 
mayoria casonan di 
ladronicia den cas 


como un asunto di prioridad, debi na hopi keho 
drentando. 


Gruponan di vigilancia di bisiñanan dunando 
bon resultado 


Lacle, vocero di Cuerpo Policial Aruba a 
enfatisa. E ta referi na esunnan cu tin como 


GRUPO di 


trabou, horta den cas di hende, den diferente 

bario rond di nos isla. Cu e fenomeno di ciudadanonan cu ta huur nan 


hende cu ta practica economia facil dia pa dia 
ta hayando nan mes cu mas reto”, asina Lito 

For Sale 


Cuerpo Policial a institui un unidad special 
dedica na e tipo di casonan asina aki so. 

Den e maneho di e organisacion 
policial a pone ladronicia den cas 


cas cu turista, a trece cu ne tambe mesora un 
aumento drastico di ladronicia den e casnan aki 
specificamente.“Nos a cuminsa nota un caida, 
pasobra mayoria di e gruponan aki entretanto 
ta cera”, asina Lito Lacle a garantisa. 


TOYOTA RAV-4 

Excellent Condition 

Year: 2008 

85.000km 

Color: Silver 

Automatic 

Full Equiped 

Aircon 

Call: 730-2997 






Ministro di Salubridad ta anuncia cu 
entrante 16 mei 2016 durante 14 dia lo tin 
oportunidad pa un y tur tuma conocemento 
na Departamento di Legislacion y Asunto 
Muridico, Schotlandstraat 53, di un 
peticion cu a ser haci pa obtene un koffiehuis- y un 
restaurantvergunning A pa e parcela De Vuyst 41-B. E 
permisonan aki ta concerni e.o. benta di bebida sterki por 
detal y cuminda pa wordo consumi den e parcela. 
Durante dicho periodo aki tur hende por expresa por 
escrito nan obhecion contra dunamento di e permisonan 
menciona, dirigi na e Minister encarga cu Salubridad, via 
intermediacion di Director di Legislacion y Asunto 
Huridico, Schotlandstraat 53. 



Ministro di Salubridad ta anuncia cu 
entrante 16 mei 2016 durante 14 dia lo tin 
oportunidad pa un y tur tuma conocemento 
na Departamento di Legislacion y Asunto 
Huridico, Schotlandstraat 53, di un 
peticion cu a ser haci pa obtene un koffiehuis- y un 
restaurantvergunning A pa e parcela Ponton 93, lok. 3. E 
permisonan aki ta concerni e.o. benta di bebida sterki por 
detal y cuminda pa wordo consumi den e parcela. 
Durante dicho periodo aki tur hende por expresa por 
escrito nan obhecion contra dunamento di e permisonan 
menciona, dirigi na e Minister encarga cu Salubridad, via 
intermediacion di Director di Legislacion y Asunto 
Huridico, Schotlandstraat 53. 

E ekipo di 5 recherche trahando den e unidad di 
“Team Woninginbraken” ta investiga tur caso 
di ladronicia den cas rond Aruba, pues di tur 
districto.Nan ta raporta cu na luna di april 2016 
a ricibi 31 denuncia aden di ladronicia den cas. 
Por mir’e como un averahe di 1 caso pa dia. 
Pa esey e investigacionnan cu e recherchenan 
a realisa, den cooperacion cu Ministerio 
Publico, a conduci na 8 “huiszoeking” den cual 
a descubri 3 arma di candela y na tur a detene 
16 sospechoso. 

Na final di luna e recherchenan di “Team 
Woninginbraken” a entrega un total di 5 
dossier na Ministerio Publico, pues esey ta 
casonan completamente investiga, cera y cla pa 


presenta cu un acusacion penal dilanti Hues. 
E cifranan aki ta solamente di e luna di april 
ultimo, pues tur luna ta percura pa investiga 
mas di e tipo di casonan asina, den un esfuerso 
pa gara e ladronnan cu ta horta den cas. 

Cu e experencia di e team aki, nan ta sigui 
e patronchi di hortamento di cerca, pa cual 
ta avisa patruyanan di areanan di risico pa 
aumenta visibilidad policial y alabes pa tira 
bista riba algun sospechoso specifico. 

Cu e maneho aki, combina cu persecucion di 
e ladronnan “di custumber” ta logrando pa 
frena e tendencia aki, tanto den casnan di 
nos localnan como den casnan cu ta huur cu 
turista. 


Ta importante pa elogia e participacion di 
comunidad den esfuersonan di prevencion, 
manera ta e cooperacion di bisiñanan den 
siguridad di nan mesun bario, den cual ta 
vigila movecionnan straño y ta raporta na Polis 
mesora.Esey riba su mes ta dunando masha 
bon resultado, pasobra Polis ta conta asina cu 
“extra wowo” pa yuda vigila y duna tip asina 
cu tin hendenan straño frecuentando den bario 
of mirando den casnan di hende. 

“Ta hunto so nos por logra haci e isla aki mas 
sigur, ora Polis por conta cu bon cooperacion di 
pueblo. Y mas nos traha hunto, mas sigur nos 
isla lo ta cu menos caso di ladronicia”, asina 
Lito Lacle a termina bisando. 



Articuloncm 
procedente 
di ladronicia 
haya den 
auto 


WILLEMSTAD - Durante investigacion den un auto, 
Polis a haya articulonan probablemente procedente di 
ladronicia. Ta trata di un camara di saca potret marca 
Olympus y Sony. 

Tambe a haya un set di duikbril y un telefon celular. 
Autoridad a pidi cualkier persona cu por a reconoce 
nan articulonan pa pasa Warda di Recherche den Kaya 
Hose Jo Pinedo cu un comprobante di compra y un 
identificacion. Esaki ta posibel for di 8’or di mainta te 
cu 4’or di atardi pa nan busca nan articulonan. 



Ultimate Automobiles 

Address: Sabana Blanco 35, Oranjestad, Aruba 

Opening Hours: Mon-Fri 8am-12pm l:30pm-5;30pm / Sat 9am-lpm 

Tel: (+297)583-9800 ■ Fax: (+297)583-9660 

E-mail: info@ultimatearucar.com 

www.suzukicaribbean.com • facebook.com/SuzukiAruba 


Ultimate 

AUTOMOBILES 


ACROSS 
THE RANGE 


Way of Life! 


SAVE BIG ON YOUR FAVORITE SUZUKI! 

GOBIERNO KIER DESTRUI E I 

SU INDUSTRIA TURISl 



Gobierno kier cambia totalmente e forma 
cu hotelnan existente ta opera 

Gobierno di Aruba ta pidi Parlamento pa pasa un ley cu lo 
regula rigidamente e forma cu nos hotelnan ta opera. Ministro 
diTurismo kiertin control personal riba con e hotelnan existente 
mester bende nan cambernan. 


E exito di Aruba tin como fundeshi fuerte e forma rapido di 
reacciona riba e necesidadnan di nos dientenan y con ta satisface nan 

Mundo ta cambia constantemente. Aruba mester cana pareu cu e cambionan aki. Mas 
y mas di nos bishitantenan ta pidi un of otro tipo di pakete all-inclusive. Mas y mas cadena 
hotelero ta construyendo resortnan all-inclusive di cinco strea, luhoso y di nivel halto. Y mas y 
mas nos competidonan ta añadiendo e liña di producto aki. Nos no por keda atras. 


Restringiendo pakete all-indusive lo no resulta den mas bishitante tradicional, esey lo 
resulta den cambernan di hotel bashi 


Aruba tin mas cu suficiente camber di hotel tradicional, e unico cos cu lo sosode si mester prohibi un aumento 
den e cantidad di camber pa bende all-inclusive ta cu e huespednan cu lo a desea all-inclusive lo djis bay otro luga 
den Caribe y lo keda sin bende e camber tradicional. 


Nos kier diversifica nos mercadonan di origen, e problema ta cu e 
mercadonan ey kier pakete all-indusive 

Ta bon conoci cu Ministro di Turismo a encarga ATA pa diversifica e mercadonan di 
origen di Aruba, esta cu ATA mester atrae mas bishitante di Canada, di Europa y di Sur 
America. Pero tur e mercadonan ey kier producto all-inclusive. Bo no por tin tur dos 
forma. 

E berdadero punto di discusion ta cu asina hopi poder lo keda 
concentra den man di un Ministro 

E ley proponi ta rekeri cu ta Ministro di Turismo so lo dicidi con cada hotel lo mester 
opera y mercadea su mes, door di limita e hotelnan tradicional existente na bende no mas cu 20% di nan cambernan riba un base 
all-inclusive. Nos mayor preocupacion ta cu segun mercado ta evoluciona ta masha probabel cu hopi hotel tradicional lo bay opina 
cu si nan no por ofrece un opcion all-inclusive ora ta necesario, e cambernan ey lo keda bashi, ya cu e huespednan potencial lo 
scoge un otro destinacion, na unda e opcion ey si ta existi. 

Si pasa e ley aki, algun hotel lo mester cera nan restaurantnan 

Ministro di Turismo ya a bisa un hotel caba cu dado caso e ley aki pasa, anto lo ta 
inevitabel cu e lo mester cera hopi di su restaurantnan, loke lo conduci na despido 
di un cantidad substancial di empleado. 

Kico Gobierno lo kier controla siguientemente? 

En caso cu e ley aki pasa, ta cua sector di nos comunidad comercial lo ta e siguiente 
cu Gobierno lo ataca? Lo bisa e restaurantnan ta cua cuminda nan por bende? Lo 
bisa e detayistanan ta cua producto nan por bende? Lo bisa e productornan ta cua 
producto nan por traha? Ta na unda e fin ta?" 

Na unda e evidencia ta cu resort all-indusive ta malo pa economia? 

Nos a reconoce cu a expresa preocupacion pa e echo cu e crecemento di hotelnan 
all-inclusive supuestamente tabatin un impacto negativo riba e restaurantnan local 
y e detayistanan local. Pero na unda tin evidencia di esaki? 

=ORMULA CU A HACI ARUBA 
riCO ASINA EXITOSO 


Mustra nos e rapport di PWC cu supuestamente ta sostene e ley proponi 


E Ministro ta keda referi na un rapport di PWC cu e ta bisa ta sostene su punto di bista, pero te ainda e no a facilita industria hotel- 
ero e rapport aki. Y si e sector di restaurant ta bayendo asina malo, con por ta cu e delaster cuater añanan Camara di Comercio a 
registra mas di 250 restaurant nobo cu a habri nan porta na Aruba? E problema cu e sector di restaurant tin no ta e hotelnan 
all-inclusive, sino hustamente e echo cu tin demasiado hopi restaurant na Aruba. Pakico Ministro no ta propone pa controla esey? 




Nos no ta Punta Cana, nos no ta Jamaica 

Aki na Aruba ta bon conoci cu hopi bishitante cu ta hospeda na nos resortnan all-inclusive ta sali bay 
come na e restaurantnan local, pasobra nan ta djis na otro banda di caya, y e huespednan aki ta bishita 
e pacus- y tiendanan local y ta haci recoridonan riba e isla na un nivel mes halto of te hasta mas halto 
cu e bishitantenan di e hotelnan tradicional. 

E cuestion aki ta rekeri mas estudio 



Manera Conseho Consultativo (Raad van Advies) a bisa di e ley proponi aki, e mester 
di mucho mas estudio, pasobra e informacion basico simplemente no t'ey. 

E doñonan di hotel lo reduci inversion den nan hotel 
substancialmente 

E doñonan di hotel a manifesta nan preocupacion grandi pa e impacto di e 
ley proponi aki riba viabilidad di nan negoshi na termino largo. Hopi a 
indica caba cu, en caso cu e ley aki pasa, nan lo corta riba inversion den 
nan hotel, pa motibo di e incertidumbre crea pa e interferencia di 
Ministro den e operacionnan diario di nan hotel. 


Ministro di Turismo por kita un permit despues cu un hotel tabata den operacion pa 20 aña 

E doñonan ta particularmente preocupa pa e echo cu di acuerdo cu e ley proponi Ministro diTurismo por kita un permit di hotel 
all-inclusive despues di 20 aña, si tin un otro participante interesa den ofrece pakete all-inclusive, a pesar di e echo cu e hotel 
all-inclusive existente en kestion lo a inverti durante añas den su propiedad. E incertidumbre so lo causa grave intrankilidad entre e 
trahadonan. Kita un permit ta trece gastonan enorme cu ne y lo inclui kitamento di trabou di hopi empleado.Tambe lo por kita 
permit di e hotelnan tradicional cu ta ofrece pakete all-inclusive, si Ministro dicidi cu nan no a cumpli cu su reglamentonan. 


Aruba su berdadero problema ta e aumento dramatico den e cantidad di bishitante cu ta hospeda den 
apartamento, cas particular y condominio 

Hopi di nos hotelnan a sufri perdida di negoshi, ya cu nan huespednan a dicidi di cambia pa cas particular, apartamento y condo- 
minio, ora cu nan ta kedando na Aruba. Un di tres parti completo di e bishitantenan na Aruba aña pasa a keda na un cas particular, 
apartamento of condominio, subiendo di 15% cinco aña pasa. Esaki ta e problema cu Gobierno mester ataca. Entretanto, solamente 
14% di nos bishitantenan a hospeda na un hotel all-inclusive na 2015, bahando di 16% na 2011. 


Con por ta posibel cu un resort all-inclusive ta OK na San Nicolas, pero no ta OK otro caminda na Aruba? 

Nos ta completamente confundi tocante esaki. Na final di 2014 Ministro di Turismo a anuncia orguyosamente cu el a facilita e desa- 
royo proponi di un propiedad all-inclusive di 900 camber na San Nicolas. Awor, con por ta posibel cu loke ta bon pa San Nicolas, no 
porta bon pa e resto di Aruba? 


Nos no tin ningun problema cu e idea di limita e cantidad di pakete all-indusive cu hotel nobo lo por 
ofrece, pero, por fabor, no interferi den e operacionnan diario di e hotelnan existente 

AHATA no tin problema si pone un cierto sorto di obstaculo of limitacion riba e cantidad di pakete all-inclusive cu sea hotel nobo, 
proyecto of hotel den construccion, of permit di hotel nobo of tur e"vestigingsvergunningen"recientemente emiti por bende. Pero 
AHATA no ta y lo no acepta limitacion of modificacion di permit operacional ya estableci. 



Aruba Hotel £ Tourrsm Assoclatiorr 
Hepresenling Aruba’s Tourism ►retfustry SmCO 1966 

Departamento di 
Salud Publico 
Aruba 


Departamento di Salud Publico: 

'No por acepta 
pa hende 
biba den un 
estado asina 
inhumano" 

Relaciona cu e situacion di e cas 
cu cachonan na Tanki Flip 


“HONESTAMENTE, e situacion tabata 
hopi deplorabel”, asina drs. Jerry Staring di 
Management Team di Departamento di Salud 
Publico Aruba (DESPA) a duna di conoce 
diarazon mainta durante un encuentro cu 
prensa. 

Te ainda e ta den shock pa locual el a mira 
diamars n’e cas na Tanki Flip, un situacion 
inhumano p’esnan bibando den e cas y un 


negligencia serio p’e bestianan cu e famia 
tabata cria. 

Diamars merdia Polis a yama DESPA pa manda 
Servicio Veterinario pa presenta n’e cas ariba 
menciona pa conseha nan kico pa haci den 
un situacion cu p’e Polisnan tabata mustra 
alarmante.“Mi a spera di haya 10 pa 15 cacho 
malo eynan, pero no t’asina ki. Ta mas cu 100 
cacho, pushi, parhanan y raton 
nos a bin topa ey den un situacion 
nunca bisto”, asina Rodney Bareño, 
Hoofd Keurmeester na Servicio 
Veterinario a describi e situacion. 
E mes tin mas di 16 aña trahando 
eynan, unda diariamente nan ta 
mata bestia y nunca e no a mira 
algo asina. 

“Mi a keda den shock un rato y ta 
poco poco por a cuminsa haci nos 
trabou”. 

Separa di un situacion fastioso, a 
constata un situacion peligroso pa 
salud di hende. E cas ta habita pa 
dos persona, pero cu mas di 100 
cacho y pushi y parhanan y raton. 
E bestianan cu a haya n’e cas, tur 
sin excepcion tabata malo, mal 
alimenta, cubri cu sarna. 

“Un situacion masha tristo pa mira 
con nan tabata biba”, segun Jerry 
Staring ta conta. 

A constata tambe varios saco cu 
cachonan morto, un situacion 
higienicamente inaceptabel. 
Lamentablemente pa motibo di 
salud di e bestianan, no por a 
rescata nan mas, como tal a opta 
pa no laga e bestianan sufri mas. 
Mirando e peliger p’e bario y e 


situacion di e animalnan mes, mester a tuma 
e decision pa preveni un brote di un malesa p’e 
area, a opta pa pone e cachonan drumi. 

E proceso a cuminsa pa 5:30pm y a pone 85 
cacho drumi. 

Separa di cacho y pushi, a topa 3 parha, cada 
un den haula separa, pero higiena tabata hopi 
malo. E estado di e parhanan si tabata mustra 
mihor. A tuma nan den cuarentena pa verifica 
si nan ta salud. 

Lo monitor un rato pa mira si nan ta “make it”. 
Tambe a topa cu mas o menos 20 pushi, di cual 
mas o menos 10 pa 15 ta adulto, tambe tabata 
den mal estado. 

A constata tambe cu un parti di e cas no tin 
awa ni coriente. A topa un freezer cu 15 pa 20 
cacho chikito morto gevries. Tambe a haya 
cacho chikito den weya, sin cu por a saca afo 
exactamente kico ta nan meta! 

“Awe nos ta den dialogo cu Polis. A traha raport 
y ta compilando tur informacion hunto pa haya 
un bon panorama di e situacion real. 

Polis ta trahando estrechamente cu Ministerio 
Publico p’e parti penal, mientras cu DESPA 
ta trahando cu Seccion Higienico pa verifica 
si e habitantenan n’e cas no ta contagia cu 
cualkier enfermedad of por tin un parasito 
den nan curpa”, di acuerdo cu e miembro di 
Management Team di DESPA. 

A opta pa transporta e señora pa Hospital, 
pasobra ta sospecha cu e ta pega cu malesa di 
cacho. DESPA ta sospecha cu probablemente 
e homber, kende a keda deteni diamars atardi, 
ta sufri di trastorno mental. 

Esaki mester verifica y diagnostica ainda, pero 
tambe formula un tratamento pa preveni cu 
esaki ta sosode atrobe den futuro y p’e paciente 
por ricibi ayudo mental. 



Ministro di Salubridad ta anuncia cu 
entrante 16 mei 2016 durante 14 dia lo tin 
oportunidad pa un y tur tuma conocemento 
na Departamento di Legislacion y Asunto 
Huridico, Schotlandstraat 53, di un 
peticion cu a ser haci pa obtene un koffiehuis- y un 
restaurantvergunning A pa e parcela Ponton 93, lok. 1. E 
permisonan aki ta concerni e.o. benta di bebida sterki por 
detal y cuminda pa wordo consumi den e parcela. 
Durante dicho periodo aki tur hende por expresa por 
escrito nan obhecion contra dunamento di e permisonan 
menciona, dirigi na e Minister encarga cu Salubridad, via 
intermediacion di Director di Legislacion y Asunto 
Huridico, Schotlandstraat 53. 



Mainstreet San Nicolas Tel. 584-3999 
open 9.00 - 13.00 and 14.30 - 18.30 


Orago n speáávs 



caTaScvoii 


S'. 


Samsung note edge 


blu sport 4.5 
afl. 210.00 


Samsung s3 mim 
afl. 315.00 


Also: Samsung S5 . s5 mini, Samsung S4, Samsung 4 mini. S3 mlni etc. . 
Accessories for all Samsung and Iphone models 

Toshiba Laptop 15.6" 4Gb 320Gb Harddisk. Afl. 900.00 
Hp Ink catridges. Universal laptop adapters etc.. 
iTunes gift cards $ 10.00, $ 15.00 and $25.00, 

Google play cards and Playstation Network cards. 

Sales, repair and accessories for all Samsung models and other cellulars. 
Unlock, reload, reset, upgrade, replace lcd, keypad, speaker etc. 

Kooyman Megastore • Av. E. J. (Watty) Vos 20 
www.kooymanbv.com • facebook.com/kooyman.megastore.aruba 


KOOYMAN MEGASTORE HABRINON-STOP di 7am - 6pm y ZON 9am - 2pm 


o 


KOOYHAN 

DEAL OF THE WEEK 


DIFEREHTE LAMPI 

• Ideaal pa paden 

• Chroom cu glas mat 

• 1 bulb (nota inclui) 



Minister Otmar 
Oduber ta sconde 
informacion pa 
Parlamento 

“Con bo kier pa nos di MEP aproba bo 
presupuesto, si bo no kier duna cuenta?" 


MINISTER Otmar Oduber den 
Parlamento e siman aki a defende e 
presupuesto di e fondo di turismo pa 
2016. Un fondo cu a wordo lanta na 
2010, pa por apoya esfuersonan pa 
mehora tursimo na Aruba. Parti di 
entradanan di roomtax ta bay den e 
fondo, y cu e placa di e fondo Gobierno 
ta mantene e.o. nos beachnan, y haci 
algun otro trabou. Locual semper a hala 
atencion ta cu e fondo aki ta haci trabou 
cu de facto DOW y Elmar mester haci. 
Raad van Advies tambe tabata masha 
critico pa cu esaki, pero e Minister 
encarga, Otmar Oduber, no ta haci 
mucho caso di esey, Evelyn Wever Croes, 
lider di MEP a duna di conoce. 

Locual mas ta di lamenta, ta cu desde e 
fondo aki a wordo lanta, e Minister no a 
duna cuenta kico el’a haci cu e placa cu 
a wordo hinca den e fondo. 

E unico aña cu a wordo entrega un 
‘jaarrekening’ ta di aña 2011. Pero 
despues di esey cada aña e Minister a bin 
Parlamento y busca mas placa, y nunca 
mas a duna cuenta. 

“Pesey na principio di e reunion y varios 
biaha durante e reunion mi a pidi e 
Presidente di Parlamento pa suspende 
e reunion y exigi e jaarrekeningnan pa 
nos por studia nan. Pasobra bo no por 
spera cu nos ta aproba e presupuesto 
aki, sin cu e jaarrekeningen ta entrega. 
Lamentablemente e demas lidernan di 
fraccion no a sostene e peticion aki, y e 
reunion a sigi como si nada. 

Casi na final di e reunion e Minister a 
pone algun documento relaciona cu e 
jaarrekening pa 2012 y 2013 riba e mesa 
pa Parlamentarionan por mira aden, pero 
ta manera ta miedo e tin y no a duna 
copia di e jaarrekening. 

Despues a resulta cu e cifranan no 
ta cla ainda, kiermen nos no por sali 


di e cifranan ey tampoco. Pa loke ta 
jaarrekening di 2014, no tin nada mes!”, 
Evelyn Wever Croes a laga sa. 

“Ami a drenta den politica pa hiba mi 
pais padilanti, y den esaki mi ta haci uso 
di mi conocemento y experiencia den mi 
carera mas tanto posibel. Pesey ami no 
por aproba un presupuesto, sin cu e ta 
cumpli cu regla y sin cu ta duna cuenta 
manera mester ta. 

Minister Otmar Oduber aña pasa a 
priminti Parlamento cu e lo duna nos e 
jaarrekeningen di e fondo, pero aña pasa 
su fraccion a vota VOOR e presupuesto 
2015 sin cu el a duna e jaarrekeningen. 
E aña aki e Minister a bin cu e mesun 
promesa falso, y e Parlamentarionan di 
AVP a bolbe vota VOOR. 

Mi ta lamenta cu e Parlamentarionan di 
AVP ta asumi e actitud ey, pasobra nos 
como Parlamentario tin como tarea pa 
controla Gobierno, y nos no por controla 
sin cifras. Sea e Parlamentarionan di AVP 
cu a sostene e presupuesto aki ta bou 
menasa y intimidacion di Otmar Oduber, 
of nan no ta interesa den nan trabou di 
controla Gobierno. 

Presidente suplente di Parlamento, Chris 
Dammers, tambe a decepcionami. No por 
t’asina cu ami mester a pidi como 7 punto 
di orden pa pidi, pa urgi, pa casi roga pa 
haya jaarrekening, y e Presidente no a 
duna di su parti pa Parlamento por a haya 
nan. Hasta e Presidente di Parlamento a 
tildami cu mi no a asisti na un reunion di 
e comission di turismo, di cual ami NO 
ta miembro, pasobra eyden nan a reuni 
3 ora cu e fondo. Pero mi a bis;e cu e por 
reuni 30 of 300 ora mes, esey HAMAS ta 
re-emplasa e jaarrekening. Segun nos ley 
di Contabilidad Gobiemo a faya un biaha 
mas. E falta di transparencia di Minister 
Otmar Oduber ta realmente di condena”, 
segun lider di MEP Evelyn Wever-Croes. 

Dangui Oduber (MEP): 

Ki dia Mike 
Eman ta pidi 
WODC pa bin 
investiga e 
practicanan di 
Benny Sevinger! 



Boutique Keyla 


Tel: 5821164 
Ce1: 5931189 
Fax: 5880109 
w w w. boutique keyl a . com 



Nos tin hopi paña nobo y bunita 
di size S te cu size 26 
Pasa wak pa bo mes!! 

B tó "iÉke‘usQHi 

facebook 


RlfLES 



NAY SPECIAL 


M. 


297 


,0« 


SHERfflUf 

5943263 /5826732 Rijschool NV. 

www.hermusrijschoolnv.com sividivi i-c Oranjestad aruba 


“DEN pasado un di e prome decisionnan 
cu Promer Minister Mike Eman a tuma 
ta pa invita e Hulandesnan bin investiga 
su actual colega di partido, sra. Marisol 
Lopez-Tromp riba otorgamento di tereno. 

Mike Eman y Benny Sevinger a yama 
sra. Lopez-Tromp pa tur sorto di cos 
y tabata insinua cu e lo tabata bende 
terenonan di pueblo. T a p’esey nan a pidi 
un investigacion contra dj’e. 

Pa straño cu e por zona, awe 7 aña despues 
di e fiesta di Benny Sevinger, te dia di awe 
Mike Eman no a haci un invitacion na 
WODC pa bin investiga e practicanan hopi 
straño y dudoso di Benny Sevinger”, sr. 
Dangui Oduber ta expresa. 

“E actual Minister di Infrastrcutura a 
demostra un incapacidad enorme pa 
maneha e cartera aki. E no tin vision y e 
no tin maneho. 

Y su maneho, mas bien, ta wordo dirigi 


pa su cartera y tambe p’e grupo di 
tanchi. Mientras pueblo tin cu para den 
rij pa entrega nan peticion pa por bin 
na remarke pa haya un pida tereno pa 
construi un cas, tanchi ta manda e-mail 
pa coordinadornan dunando opdracht 
con grandi e kier e tereno, kico mester ta 
e condicionnan y tambe kico mester pone 
den carta”, segun sr. Oduber. 

“Tanchi ta haya un trato super preferencial 
y nos ta lamenta cu tanchi ta haya un trato 
asina, anto di otro banda e pueblo mes ta 
wordo maltrata pa Benny Sevinger. 

Tin un lista di espera di 11.000 hende cu 
ta wardando un pidi tereno pa traha un 
cas. Pero pa e hendenan aki no tin tereno, 
pa e hendenan aki no tin atencion. 

Tur e hendenan aki tin añanan ta warda, 
pero no tin nada pa nan pasobra nan no 
por yuda Benny Sevinger cu nada. 

Tin asina tanto prueba riba mesa cu nos 
tin cu puntra nos mes pakico Mike Eman 




SSassff 


*2.50 

ta keto y pakico Mike Eman no ta actua. 
Dicon Mike Eman no ta busca WODC pa bin 
haci un investigacion imparcial manera a 
sosode den pasado? 

No por t’asina cu tanchi, rumannan y sobrinonan 
ta deal directo cu minister y ta haya cual tereno 
nan kier, anto pueblo mester tin cu para den rij 
y warda añanan pa haya un pida tereno. 

Si e grupito yega na Benny Sevinger y tabata 
desaroya e terenonan aki nos no tin ningun 
problema cu esaki. Pero a para bira cu ta haci 
peticion pa un tereno cu pretexto pa desaroya, 
ta bira pone e tereno aki riba mercado, ta pidi 
miyones di florin pa e terenonan aki pa despues 
bendenan y traha placa riba custia di pueblo”, 
sr. Oduber ta sigui comenta. 

“Tur e practinan aki ta ilegal y ta contra ley y 
tur ta wordo haci cu consetimiento di Benny 
Sevinger. E abusonan aki mester wordo para. 
E abusonan aki mester yega na un fin. 

Un Minister t’ey pa sirbi su pueblo, un 
Minister t’ey pa sirbi interes general. 


Un Minister no t’ey pa aproba y coopera cu 
practicanan ilegal. 

E terenonan cu ta wordo reparti ta terenonan 
di pueblo. Nos mester recorda Benny Sevinger 
cu e terenonan aki ta patrimonio di nos pais. 
Kende a dun’e e autoridad pa haci 
y deshaci cu terenonan manera e 
ta haya ta bon. 


su cas! 

Pueblo ta harta y fada di warda añanan pa 
tereno anto di otro banda ta wak con e grupito 
aki ta enrikece nan mes riba custia di nos tur!”, 
sr. Dangui Oduber a termina bisando. 


Awor ta bin resulta cu un grupito so 
a haya mas di 50.000 M2 di tereno 
di pueblo pa pone esakinan na 
benta y reparti “finders fee”. 

Nos ta spera cu Mike Eman ta actua 
y ta atende cu e asunto serio aki. 
Si e kier e pais aki, laga WODC 
haci un investigacion y yega al 
grano di e practicanan aki di Benny 
Sevninger: un Minister cu no ta 
respeta regla, no ta respeta ley, no 
ta respeta ni cu sentencia di Hues. 
E mester saca su conclusion y bay 


TTTTTTTTTTTTTTTTTTTTTT 


B U C U T I 




TAR A 


BEACH RESORT•ARUBA 

F&B CAREER OPPORTUNITY 

Award-winning boutique beach resort that caters to an upscale international clientele is 
seeking qualified candidates for the position of 


EXECUTIVE CHEF 

specializing in World Cuisine, Vegan, Vegetarian, Gluten-Free 
and Organic and Natural dining. 


Required Qualifications: 

Certificate/Degree in Culinary Science or European Training equivalent. 

Minimum 5 years' experience in similar position preferably in a corporate hotel environment. 

Strong leadership and supervisory skills - with ability to coach and discipline the team. 

Keep up with cooking trends, latest dietary trends and requirements, and best practices. 

Strong customer-centric orientation and great social skills with friendly personality. 

Knowledge of cost and inventory control, accounting, scheduling and relevant computer and software skills. 
Budgeting skills with ability to monitor and forecast revenues and expenses to ensure goals are met. 
Knowledge of all HACCP food safety procedures, with proven track record. 

Ability to organize multiple projects; manage and prioritize multiple tasks and meet deadlines. 

Strong communication, listening, organization, and problem-solving skills. 

Receptive to feedback. 

Strong team player. 

Must speak English fluently, Spanish is a plus. 

Care about preserving the environment and experience with environmental certifications. 


In return for excellent performance and skills, Bucuti & Tara Beach Resort offers a rich compensation package, induding a 
competitive salary, generous bonus program, dental and vision coverage, pension program and additional perks. 

Only candidates who meet the required criteria and qualify for an interview will be contacted. Please email Resume to: 
hrmanager@bucuti.com 


Minister mr. drs. Arthur Dowers: 

Enfermeria ta 
un profesion 
indispensabel 
den tur sociedad 

Durante di Siman di Enfermeria 


MINISTER di Husticia mr. drs. Arthur 
Dowers ta manda palabranan di felicitacion 
pa enfermeronan trahando den tur instancia y 
ramonan di enfermerianan durante di e siman 
dedica n’e profesion noble aki. “E ta un trabao 
hopi pisa, particularmente considerando con 
cosnan ta cambiando den mundo y mirando e 
presion riba e profesion,” Minister mr. drs. Arthur 
Dowers a expresa. 

El a bisa cu mester tin mas sosten p’e trabao duro 
cu e enfermeronan ta haci. Por a lesa algun critica 
riba e trabao y profesionalismo di enfermeronan 
ultimamente, pero ta un hecho cu enfermeronan 
ta dedica 100% na nan trabao y 100% di nan 
tempo y esfuersonan ta bay na brinda sosten 
y alivio n’e persona cu nan ta brinda cuido, e 
mandatario a comenta. 

El a agrega cu e enfermero ta brinda sosten 
valioso no solamente na pacientenan cu un 
kebrante di salud, pero tambe ta provee e apoyo 
n’e persona cu no por cumpli mas of no por 
cumpli temporalmente pa cu e parti di su cuido 
cu usualmente e mes ta percura pa p’e. 

“Enfermeria ta un profesion indispensabel den 
tur sociedad,” Minister Dowers a subraya, e 
enfermero su rol den e mundo di medicina ta 
sigui desaroya y e ta contribui grandemente na 
prevencion di enfermedad y desaroyo di cuido 
en general. 

Concluyendo Minister Dowers ta desea tur 
enfermero un siman fabuloso y cu nan disfruta 
hopi di tur e muestranan di amistad y aprecio 
cu nan ta ricibi for di comunidad di Aruba, pa 
tur nan esfuersonan, profesionalismo y sosten, 
como tambe e guia y cuido cu nan ta brinda nan 
pacientenan tur dia. 

Raport di United 
Nations ta mustra 
riba e impacto 
negativo di 
acomodacionnan 
All-lnclusive 


ARUBA cu ta depende completamente riba e industria di turismo 
como nos unico pilar economico actual, mester ta hopi cauteloso na 
momento di scoge e direccion cu nos kier bay cu e sector aki. Ganashi 
p’e pais ta keda determina p’e cantidad di placa laga atras pa cada 
turista. Tin varios costo scondi pa locual ta trata e industria di turismo. 

Minister Otmar Oduber proximamente lo ta den Parlamento di Aruba 
pa trata un ley pa frena un inventario adicional di kambernan den e 
contexto di All-Inclusive. E Minister ta indica cu un balansa adecuado 
den e tipo di acomodacionnan na Aruba ta un prioridad y e cantidad 
di acomodacionnan All-Inclusive mester por keda den e margennan 
aceptabel, den e caso aki e ley ta papia di un maximo di 40% compara 
cu e averahe den Caribe di casi 80%. 

FERTEC N.V. 

AIRCONDITION & REFRIGERATION 

Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell: (297) - 5633766 

Seriously efficient air conditioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 



SEER up to 25.00 

stSource* 

Home Energy System 

New generation of 
Inverter minisplit 


The Only Inverter Central 
Unit with 

Solar Panel Connection 

N’e momentonan aki Aruba ta conta cu un inventario di 
All-Inclusive un averahe ta 32%. E tema di All-Inclusive 
y su impacto negativo riba economia di un pais ta un 
discusion cu na mas pais ta topico di dia. 
Recientemente riba e pagina web di UNEP, United 
Nations Environmental Programme, a publica un 
articulo “Negative Economic Impactof Tourism” cu 
ta elabora extensamente riba e tema di All-Inclusive 
y e impacto negativo cu esaki tin riba economia di e 
paisnan. 

Na Thailandia a conduci un investigacion y a conclui 
cu mas di 70% di e placa gasta di e turistanan ta sali 
for di e pais, via companianan di agencianan di biahe 
internacional, aerolineanan internacional, hotelnan, 
cuminda y bebidanan importa etc. 

E placa no tabay na negoshinan local ni n’e empleadonan 
den p.e. no por haya tips n’e hotelnan di All-Inclusive. 
E porcentahe di placa gasta di un turista cu ta sali 
for di e pais di e turistanan cu ta scoge pa keda na un 
acomodacion All-Inclusive ta varia na cada pais y p.e. 
pa locual ta trata islanan den Caribe e porcentahe ta 
calcula na un 80% y na India esaki ta 40%. 

De facto di cada $100 cu un turista ta gasta ora di 
cumpra e tipo di vacacion cu ta inclui un acomodacion 
All-Inclusive y ta cumpra esaki den un pakete, ta 
solamente $5 ta keda den economia di e pais. Den e 
mesun articulo ta menciona tambe OAS, Organization 
of American States, a conduci un encuesta riba e 
industria turistico di Jamaica p’asina mira di serca e rol 
di acomodacionnan All-Inclusive compara cu otro tipo 
di acomodacionnan. 

E resultado ta indica cu hotelnan All-Inclusive ta genera 
un ganashi mas grandi, pero e impacto economico p’e 
isla ta mas abou pa cada dolar compara cu otro tipo 
acomodacion. 

Negoshinan local mayoria biaha ta mira nan oportunidad 
pa genera un entrada reduci severamente na momento 
cu crea paketenan vacacional, cu ta inclui acomodacion 
All-Inclusive. E turista keda den nan resort cu ta provee 
nan cu tur locual nan tin mester. Tur esaki ta puntonan 
cu por tuma na cuenta cune na momento di tuma un 
decision den cual rumbo nos como pais Aruba lo kier 
bay. 

Durante reunionnan entre Minister di Enseñansa y Towson University 

Studicmtencm di Aruba ta pas 
perfecto na Towson University 


MINISTER Michelle Hooyboer-Winklaar ta 
actualmente na Merca y Canada sondeando diferente 
posibilidad pa intercambio y colaboracion, pero tambe 
posibilidad pa mas di nos studiantenan studia den e 
region ey. 

Recientemente a mira progreso den diversificacion den 
escogencia di pais di estudio y Minister di Enseñansa ta 
premira cu tin mas espacio pa expande e oportunidadnan 
pa nos studiantenan na Merca y Canada. 

Den cuadro di esaki a scoge 2 universidad pa bishita na 
Maryland, esta Towson University y St. Mary’s College. 
Durante su bishita na Towson University, Minister 
Michelle Hooyboer-Winklaar a reuni cu un delegacion 
amplio di diferente ehecutivo di e scol pa papia tocante 
di e posibilidadnan. 

“Towson University a ricibi nos como famia, ya cu 
studiantenan di IPA recientemente a bishita e scol pa 
nan module di Perspectiva Mundial unda studiantenan 
ta bishita otro paisnan pa experencia first hand kico e 
ta pa duna les na otro paisnan. 

Mi ta hopi orguyoso cu nan a laga atras un imagen hopi 
impresionante”, Minister Michelle Hooyboer-Winklaar 
a splica. 

“Towson ta hopi interesa pa ricibi mas studiante di Aruba 
pa studia full-time y pa cu esaki nos ta trahando riba un 
acuerdo cu lo brinda mas acesibilidad pa studiantenan 
interesa den e opcion aki”, Minister Michelle Hooyboer- 
Winklaar a informa. 

Towson University ta un universidad publico cu ta 
conta cu alrededor 22 mil studiante, di cual 2% ta 
internacional. 

Un universidad di calidad halto na Maryland cu ta 
“ranked” 12 den universidadnan publico segun “U.S. 
News Best Colleges Ranking”. 

Recientemente a nombra Towson University como un 
di e universidadnan mas “environmentally responsible” 
segun Princeton Review. 






ELMAR 

Redefining Energy 


Temporada di hisa fli a yega, 
yeseyta hopi leuk, 

etinsu peligronan 
pesey.... 

1. No hisa fli cerca di wayanan di coriente. 

2 . No uza ningun sorto di material, manera waya 

etc. pa trahafliofrabodifli. 

Esaki ta sumamente peligroso. 

3 - Si acaso bo fli pega den wayanan di coriente, 
yama ELMAR mesora y nos lo kita esaki for di e 
wayanan di coriente. 


Telefon Storingsdienst: 523-7147 of 582-15211 E-mail: customerservice@elmar.aw | www.elmar.aw 

Nature's Discount Health Challenge! 

VACATURE 


De afdeling Medische Administratie van het Dr. Horacio E. Oduber 
hospitaal heeft plaatsingsmogelijkheid in de functie van: 


Manager Medische Administratie 


Bezoek onze website of facebookpagina voor 
meer informatie over deze functie. 




www.arubahospital.com • hospitalaruba 


Dr. Horacio 
E. Oduber 

Parlamentario mr. Xiomara Maduro: 

Fitch y CFT no a 
expresa confiansa 
den maneho 
financiero di 
Gabinete Eman 


di Fitch cu Gabinete Eman a 
yena nan wowo bisando cu lo 
introduci un transfer tax riba 
tur transaccion na banco y lo 
introduci e belasting nobo ABB 
cu manera premira lo ta na 6 of 
8%. Ta medida fuerte esakinan 
ta pa pueblo. 

Mester remarca cu Fitch tambe 
ta mustra cu economia na nos 
pais ta stanca, inversion priva 
a keda atras y esaki ta pone cu 
Aruba ta mas mal para compara 
cu e otro paisnan cu tin un score 


“ORA bo ta biba den Emanlandia ta bira dificil 
pa distingi kico ta ficcion y kico ta e realidad. 
Ta bisto cu e lider di fraccion di AVP no 
por distingi mas e berdad cu rapportnan di 
Fitch Ratings y CFT ta bisa di nos situacion 
financiero, for di e storianan y mentira cu 
Minister Eman ta manipula nos pueblo cu ne 
dia aden dia afo. 

Pasobra contrario na locual e Parlamentario 
kier sugeri, ni Fitch, ni CFT a expresa confiansa 
den e maneho financiero di Gabinete Eman”, 
segun Parlamentario Xiomara Maduro. 

Fitch 

“Ta parce manera cu AVP y su exponentenan 
a lubida cu Fitch a degrada e rating di Aruba 
na 2014 y ta como cu nos pais ta bou di 
supervicion financiero di Hulanda. 

Ta p’esey Gabinete Eman no a logra degrada 
nos pais te na e nivel di junk bonds na unda 
cu inversionista ta keda leu debi cu e pais ta 
wordo considera di no ta serio. 

Desde 2014 pa awor, mucho no a cambia. 
Te ainda niun hende sa dicon Banco Central 
ta raporta un deficit dobel mas grandi cu 
Gabinete Eman ta publica pa 2015. 

Banda di esaki nos por mira den e rapport 


BBB negativo. 

Pero Fitch a bolbe corda nos cu ta como cu nos 
ta miembro di Reino Hulandes y Hulanda ta 
conta cu un score di AAA plus. 

Banda di esaki nos pais tin un bon record di 
ta cumpli cu su deber - danki na Gabinete 
Oduber su maneho financier - ta p’esey Aruba 
a mantene e score BBB negativo. 

Pues locual cu Fitch ta mustra aki no ta nada 
pa sinta gaba cu ne y p’esey logicamente na 
NINGUN caminda nan ta elogia of bisa cu nan 
tin confiansa pleno den e maneho financiero di 
Gabinete Eman”, di acuerdo cu Parlamentario 
Maduro. 

CFT 

“Den su Cuenta Anual pa 2015, CFT tampoco 
no ta elogia e Gobierno di Eman. 

Al contrario, nan ta mustra rib’e hecho cu 
Aruba tin e inflacion y e debe mas halto den 
Reino cu ta yega 82% caba. 

CFT ta indica cu Aruba su gastonan di interes 
ta core den 16% siendo cu paisnan cu score 
BBB negativo mescos cu nos nan debe ta rond 
di 40%. 

Nan tambe ta splica cu nos economia ta stanca, 
cu entrada di turismo y inversion di sector 
priva, net locual mester crece nos economia. 


a keda atras. 

Nan ta mustra rib’e falta di confiansa den 
stabilidad fiscal na Aruba ya cu ningun hende 
sa si lo subi BBO, si ta bin transfer tax, si ta bin 
cu BBO, etc. 

Claro si bo pais no tin un Minister Presidente 
pa gobern’e, bo ta haya e falta di e confiansa 
cu esaki mester transmeti. 

CFT a mustra tambe cu Gabinete Eman no 
a bin cu solucion structural, sino a scoge 
pa cumpli cu norma dor di bin cu cosnan 
incidental manera, introduci e belasting VAS 
na december pa cobra winstbelasting adelanta 
y banda di esaki haci e triki financiero di libra 
Gobierno di paga 60 miyon na e fondo di SVB. 
Mas cu claro, CFT a mustra Gobierno rib’e 
gastonan cu ta colga riba pueblo su cabes 
pa paga pa e proyectonan PPP, pa cual CFT 
proximamente lo traha un rapport apart pa 
mustra rib’e consecuencia cu esaki lo tin pa nos 
cartera”, e Parlamentario ta sigui bisa. 

Populismo bashi den Emanlandia 

“Pues pasando den e informacion aki ta bira 
bisto cu ni Fitch, ni CFT a expresa nan confiansa 
den e maneho financiero di Gabinete Eman. 
Esun cu ainda kier bisa esaki ta simplemente 
practica e populismo bashi cu a para bira 
normal den Emanlandia”, Parlamentario 
Xiomara Maduro a termina bisando. 

Coredoncm femenino di Aruba, 



E coredonan riba distancia largo Amadee Nico- 
laas y Shamira Clara di Aruba, Marit Rustad 
di Norwega y Robin Larson-Clarke di Merca a 
uni forsa p’asina hunto competi den e famoso 
75km di Ronde van Aruba 2016 cu lo ta mayan 
diabierna. 

E atletanan Amadee y Shamira ta miembro di 
Muscles and Lungs Crossfit Aruba, henter e 
ekipo a haya patrocinio di Muscles and Lungs 
Crossfit Aruba como tambe Summit Activewear 
cu a percura pa e leggings nan hopi confortabel. 


Mester bisa cu e ekipo di Clara, Nicolaas, Rus- 
tad y Larson-Clark ta spera di haci un tremendo 
papel den e Ronde van Aruba. 

Tur cuater atleta ta specialista riba distancia 
largo. 

Amadee ta entrena su coremento cu Aruba 
Malmok Runners, mientras Shamira a prepara 
su mes hunto cu su ekipo di coremento, esta 
297-Runners. Marit Rustad a join e entre- 
namentonan di ambos grupo pa prepara su 
mes pa Ronde. 

E atleta mericano Robin Larson-Clark a caba 
di participa na e Half Marathon di Bahamas 
y e 42.5 km di e famoso Marathon di Boston. 


Na banda di e cuater coredonan tin e “Support 
Team” cu ta consisti di Will y Javier Erasmus. 
Rib’e combinacion di foto nos por 

mira e ekipo internacio- 
nal femenino cu ta cla pa 
75km di Ronde van Aruba 
como tambe hunto cu 
Kinsasha Schouten di 
Summit Activewear. 


Norwega y Merca a uni pa e 
75km di Ronde van Aruba 

Minister dr. Alex Schwengle contento cu e ley a pasa 
unanimamente den Parlamento 

Mester asumi 
responsabilidad di 
ehempel pa hubentud 

Cu cambio di ley pa humamento y edad pa bebe alcohol 


DIAMARS den Parlamento a 
tuma lugar un reunion publico 
unda cu a aproba e cambionan 
di ley cu ta regarda edad legal pa 
benta di bebidanan alcoholico y 
restriccion pa cu humamento den 
lugarnan sera, lugarnan publico y 
edificionan publico. 

Minister di Salud, Deporte y Cui- 
do di Nos Grandinan, dr. Alex 
Schwengle ta satisfecho cu e 
leynan aki, como cu tur dos ta 
regarda salud y bienestar general 
di e ciudadanonan, como tambe 
bishitantenan. 

Minister dr. Alex Schwengle a bisa 
cu e reunion y discusion den Par- 
lamento a bay riba un nivel halto 
y tur tres fraccion asina a recon- 


oce y sostene e importancia di e 
cambionan di ley. Ta masha poco 
biaha leynan ta pasa cu un sosten 
unanime manera esun aki! 
Inmediatamente despues di e 
reunion, Minister Schwengle a 
haci un apelacion na comunidad 
pa duna sosten n’e leynan aki y pa 
tur mayor y adultonan en general 
contribui na duna e mihor ehem- 
pel na mucha y hobennan pa cu 
nan responsabilidad den nan rol 
como “e ehempel” pa hubentud. 

E mandatario a bisa cu a adapta e 
edad legal pa compra di bebidanan 
alcoholico, unda cu a hisa e edad 
di 16 pa 18 aña. E decision pa 
pon’e na 18 aña ta relaciona n’e 
hecho cu na Aruba un hoben cu 


18 aña ta wordo considera legal- 
mente responsabel pa su acto y 
decisionnan. Esaki ta segun conse- 
honan den literatura internacional 
tambe, esta pa stipula e edad en 
conexion cu e edad cu na e pais 
ta considera e persona un adulto. 

E ley a keda aproba, sinembargo 
e “ley no ta tur cos”, Minister 
Schwengle a subraya. E respon- 
sabilidad ta di e punto di benta, 
pero e responsabilidad mas grandi 
ta keda cerca e mayornan, na cual 
e ta haci un apelacion no sola- 
mente pa nan papia cu nan yiunan 
tocante alcohol, pero principal- 
mente pa nan e mihor ehempel pa 
nan yiunan den nan mesun uso di 
alcohol. 


Splica kico t’e peligernan y subraya 
cu por tuma “un wijntje” of “un 
biertje”, pero no t’e intencion pa 
ningun hende bebe y “lastra caya”, 
p’e yiunan no lanta pensando cu 
esaki ta algo normal. 

Ta esencial pa e adulto t’esun cu ta 
duna e mihor ehempel p’e hoben 
sigui y no duna un ehempel di 
abuso di alcohol, pasobra e chens 
ta grandi cu ta loke e hoben ta mira 
e ta bay imita tambe. 

Minister Schwengle a bisa cu di tur 
tres fraccion tambe a haya e peti- 
cion pa di parti di Gobierno pone 
mas atencion riba e parti di pre- 
vencion y educacion y aunke tin 
diferente programa caba andando, 
e lo bay papia cu e plataforma cu ta 
provee informacion na publico pa 
intensifica nan esfuersonan. 
Mester corda semper cu preven- 
cion y educacion ta un inversion 
cu ta nota su resultadonan den 
transcurso di tempo y cosnan no 
ta cambia 1,2,3. 

Pa cu e ley di regulacion di uso di 
tabaco den lugarnan sera - restau- 
rant, oficina, casino, por ehempel 
y lugarnan publico, incluyendo 
oficinanan di Gobierno, e titular 
di salud a splica cu esaki ta un ley 
pa proteha e personanan cu NO 
ta huma. 

E ta un ley caba na hopi pais, 
incluyendo Merca, Hulanda y In- 
glatera y ta duna espacio tambe pa 
e negoshi crea un area unda cu si 






DOVW> 

Departamento di Obra Publico (DOW): 

Lo tin reconstruccion 

di e Polis drumi' 

na Engelandstraat 


DEPARTAMENTO di Obra Publico (DOW) ta 
informa pueblo di Aruba en general, y special- 
mente nos automobilistanan, cu diahuebs 12 di 
mei proximo lo cuminsa cu trabounan di recon- 
struccion di e ‘Polis drumi’ na Engelandstraat 
(Oranjestad) na altura di Eagle Tennis. 

E caminda lo ta cera di 7’or di atardi te cu 5’or di 
mainta. Rutanan alternativo lo ta indica cu bari- 
cadanan, verkeershekken y borchinan di aviso. E 
trabounan tin un duracion di 1 dia. 

Ta pidi tur automobilista, negoshinan y otro usu- 
arionan pa tene cuenta cu e inconveniencianan 
cu lo por surgi pa cual nos ta pidi nos disculpa. 

por huma pa acomoda nan cliente 
y empleadonan. 

Anualmente rond mundo 4 mi- 
yon persona ta muri di cancer di 
pulmon como consecuencia di 
uso di productonan di tabaco. Na 
Hulanda tin 50 paciente di cancer 
di pulmon pa cada 100 mil per- 
sona; na Aruba tin 25 paciente di 
cancer di pulmon pa cada 100 mil 
persona. 

Apenas 10% di e casonan no ta 
relaciona na humamento, pero tin 
un rais den e situacion personal 
di e persona, esta su “make up” 
genetico. 

E mandatario a bisa cu esaki ta 
concorda tambe cu e cantidad di 
personanan cu ta huma, esta na 
Aruba (di acuerdo cu un investiga- 
cion haci na aña 2006) 20% di tur 
hende homber y 11% di tur hende 
muher ta huma y nan Hulanda e 
porcentahe aki ta dobel, pues e in- 
cidencia di cancer di pulmon causa 
pa uso di tabaco tambe ta dobel. 

Un persona cu no ta huma, pero ta 
den e ambiente di un persona cu ta 
huma tin cerca di 30% riesgo pa 
haya cancer di pulmon. P’e motibo 
aki, adicional di tur e otro male- 
sanan cu humamento por causa, a 
dicidi di bin cu e ley pa proteccion 
di e no-humado, cual a haya e sos- 
ten di tur fraccion tambe. 

Un factor hopi importante ta cu e 
ley ta protege tambe e trahador- 
nan di restaurantnan, casino y 


otro espacio nan unda cu anteri- 
ormente tabata permiti pa huma. 

No tin prueba cu lo tin cualkier 
efecto negativo pa restaurant y ca- 
sinonan, entre otro, y Gobierno ta 
provee un periodo di ongeveer dos 
aña - durante cual ta traha riba e 
landsbesluitnan y implementacion 
di e ley - p’e negoshinan adapta 
nan lugar y nan infrastructura, si 
nan ta haya cu esaki ta necesario, 
di acuerdo cu e ley nobo. 

Minister dr. Alex Schwengle, 
kende ta un specialista di pulmon, 
ta satisfecho cu e ley y a comenta 
cu mester corda cu no ta solamente 
cancer di pulmon, pero tin mas 
enfermedad cronico cu ta 
bin di uso di tabaco. 

El a splica cu ademas di 
e 4 miyon personanan 
cu ta muri anualmente 
di cancer y daño di pul- 
mon manera bronkitis 
cronico y asthma cronico, 
tin incidencia hopi halto 
di malesanan cardio- 
vascular entre huma- 
donan. 

Basicamente e humado 
cu ta bira malo tin un cali- 
dad di bida menos bon y su 
bida ta menos largo; no 
tin ningun beneficio 
den humamento, 
y ta daño so e 
ta haci, 


e Minister a bisa enfaticamente. 

El a splica cu daño n’e sistema car- 
diovascular por resulta den ataca 
di curason, stroke di celebro y 
problema grave di circulacion den 
man y pia, cu por hasta conduci na 
amputacion. 

E1 a agrega cu ademas, e inciden- 
cianan di otro tiponan di cancer 
manera cancer di pancreas, di 
riñon y di blaas por bin di uso di 
tabaco; esaki ta comproba y han- 
cra den investigacionnan. 

Finalisando Minister Schwengle 
a remarca cu no solamente e hu- 

m a d o 
ta 


haci daño na su curpa y poten- 
cialmente n’e curpa di otro hende 
conoci como “meerokers”, kende 
ta inhala e huma tambe, pero ora 
e bira malo ta henter e pueblo ta 
carga cu e gastonan y su sernan 
keri ta sufri tambe di mir’e malo. 
Cu e pensamento ey, Minister 
Schwengle a conclui pidiendo tur 
persona cu ta huma pa pens’e bon 
y purba di laga humamento, un 
proceso pa cu cual dokternan na 
Aruba mes por brinda yudansa 
y guia; y e ta suplica esnan cu ta 
pensa di cuminsa huma pa no 
haci’e como cu adiccion na nico- 
tina ta un adiccion hopi dificil pa 
kita di dje pa hopi hende. 



Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awema inta.com 


www.facebook.com/awemainta 


* 


583-1400 


583-1444 

En conexion cu inici o di 
temporada di examen 

Minister 

Arthur Dowers ta 




DESEA 

tur studiante 


forsa y motivacion 


E ultimo periodo di prueba pa studiantenan 
den “examenklas” a cuminsa e siman aki y 
Minister di Husticia mr. drs. Arthur Dowers 
ta desea tur hoben forsa y motivacion pa cu e 
dianan nan dilanti. 

Minister Dowers, como un promotor di e con- 
cepto di “Lifelong Learning”, ta encurasha 
tur studiante pa keda cu nan vision y energia 


positivo durante di henter e periodo di nan 
“schriftelijke examens” y pa nan inverti tur nan 
esfuersonan den cada materia, sin haci ningun 
excepcion, y te n’e ultimo examen. 

“Kere den bo mes y tur cos cu abo por ta. Con- 
centra riba bo meta, y bo mision. Awor t’e mo- 
mento pa saca e fruto nan di e tempo y energia 
cu bo inverti den e aña, luna, siman y dianan 


durante di bo estudio, dedica na bo estudio,” 
Minister Dowers ta subraya. 

“Hopi exito den e dianan boso dilanti y hopi 
forsa. Keda consistente y enfoca riba bo meta 
y bo futuro”, e mandatario a conclui bisando 
den un mensahe na vispera di e prome dia di 
examen. 

En conexion cu Dia Internacional di Famia 

Mayor y educadornan la invita pa atende 
charla tocante educacion positivo di un yiu pa 
medio di fundeshi fuerte den famia 

RIBA 15 di mei lo ta Dia Internacional di Famia, ful mundo lo celebra e dia ey e importancia di un famia. Rib’e 
Dia di Famia nos mester ta consciente cu un famia ta necesario pa duna muchanan un chens pa desaroya. 

Un famia ta e fundeshi pa un mucha por bira un adulto den futuro cu tambe tin un fundeshi 
fuerte. Si e fundeshi den un famia no ta ful cera of fuerte un mucha no por deseroya bon, e 
por sinti cierto insiguridad. 

P’esey nos ta haya hopi importante pa pone enfasis rib’e Dia Internacional 
di Famia. 

Nos ta organisa dialuna 16 di mei 2016 un charla pa tur mayor/ 
educador cu kier haya sa con pa traha na e fundeshi como famia 
pa lanta nan yiunan na un manera mas positivo. 

E topico di anochi ey lo ta Comunicacion Positivo y Norma 
y Balor. 

E invitacion ta pa tur mayor/educador pa bin atende na 
e charla dialuna 16 di mei pa 7:00pm-9:00pm na YMCA 
San Nicolas. Pa mas informacion tocante e charla of 
cualkier pregunta semper por yama 161 telefon pa 
mayor. Tambe por yama eynan pa registra p’e charla. 



Fundacion Hende Muhe den Dificultad: 

Famia mester keda e centro di bida 
social y mester ta e base di nos sociedad 


AWE mas cu nunca ta importante pa nos para 
un rato y pensa dicon tin asina hopi decadencia 
di moralidad y responsabilidad den nos comu- 
nidad Arubano. Ki miho dia pa haci esaki cu Dia 
Internacional di Famia cu ta wordo celebra tur 
15 di mei for di aña 1993. 

E nucleo familiar ta wordo reconoci intemacio- 
nalmente pa su importancia pa e comunidad 
mundial. Nacionnan Uni tur aña tin un slogan 
y esun di aña 2016 ta: “Famia, bida saludabel 
y futuro sostenibel”. 

Cu esaki kier pone no solamente e enfasis rib’e 
union familiar, pero tambe riba leynan cu ta 
orienta riba famia cual en turno ta contribui 
na logra e Metanan pa Sostenibilidad 2030 cu 
Nacionnan Uni a fiha en particular e prome 5 
metanan: 

Caba cu pobresa y hamber; Sigura bida saluda- 
bel; Promociona bienestar pa tur edad; 


Sigura oportunidadnan educacional durante 
henter un vida; y logra igualdad den genero. 

Nos mester reconoce cu e configuracion di e 
famia den nos sociedad a cambia hopi y Funda- 
cion Hende Muhe den Dificultad ta di opinion 
cu famia den tur su variedadnan mester wordo 
respeta. 

Tambe mester keda respeta y practica e nor- 
manan di respet cu nos mester tin pa nos mes, 
pa otro y pa autoridad. 

Sin e normanan aki no solamente nos famia, 
pero tambe nos sociedad en totalidad lo bay 
perdi, cu tur e consecuencianan di esey, cu 
lamentablemente ya nos ta experenciando 
awendia. 

Famia mester keda e centro di bida so- 
cial y mester ta e base di nos sociedad 

Nos ta nace den dj’e y hopi di e añanan primor- 


dial pa nos educacion y crecemento ta tuma 
lugar dentro di e seno aki. 

Ta famia ta siña nos con nos mester comporta 
nos mes, con nos mester socialisa cu otro y 
tambe con pa hiba un bida saludabel y feliz 
dentro di nos famia y den sociedad. 

E seno familiar mester ta e ora unda nos tin cu 
fomenta amor pa prohimo, den cual yiunan ta 
wordo siña cu violencia nunca ta un solucion, 
unda cu ta fomenta igualdad y tambe respet pa 
cada individuo den e famia y nan diferencia- 
nan y caminda nos grandinan ta wordo cuida 
debidamente. 

Asina aki so nos por combati Violencia Domes- 
tico, Abuso di nos Muchanan y Abuso di nos 
grandinan. 

Fundacion Hende Muhe den Dificultad kier a 
desea tur famia riba nos dushi isla un Dia di 
Famia dedica na e balornan di Famia. 

DESPA hunto cu e otro departamentonan concerni 

A delinea plan pa 
ora di baha, paketa 
y transporta asbest 

Sigurando salud di trahado y habitantenan 

RECIENTEMENTE, a tuma luga e trabou- 
nan pa baha e dak di asbest di Arco Iris Kleuter- 
school. Despues cu a baha e material, mester 
a paket’e y pone den container y a transporta 
esaki pa un luga sigur, unda segun protocol di 
DTI a deshaci di e material peligroso pa salud 
di hende. Varios instancia, e. o. Departamento 
di Salud Publico a tene un wowo skerpi rib’e 
trabounan, pa garantisa cu salud di tur hende 
ta salvaguardia. 


Bahamento di un dak di asbest sigur ta bay 
na un manera hopi cuidadoso tumando tur 
precaucion posibel. Akinan varios instancia, 
e. o. Departamento di Salud Publico, Depar- 
tamento di Obranan Publico, DTI, Servicio 
Meteorologico y e propio compania ta man- 
tene un control, pa loke ta e plan pa baha, 
paketa y transporta e asbest na un manera 
sigur, garantisando asina e salud di e trahado 
y e habitantenan den vecindario. 


Dr. Wilmer Salazar di Departamento di Salud 
Publico a enfatisa cu e problema ta e fibranan 
di asbest cu ta hopi peligroso pa salud humano, 
mas tanto via di inhalacion. E ta yega den pul- 
mon y asina e lo por causa problema di pulmon 
y te hasta cancer, incluso mesotelioma, cu ta 
cancer di e capa fini di tehido cu ta cubri e 
organonan den e barica. 


tfñBOOtti ratGANG ASBEST 


E situacion ta cu e normanan na nivel mun- 
dial ta obligatorio pa tur instancia of luga cu 
ta core un peliger cu asbest. Ora kita asbest 
mester cumpli cu e normanan pa garantisa no 
solamente salud di e trahado, pero tambe di e 
habitantenan y medio ambiente. 

Ora papia di habitante, no ta referi solamente 
na ser humano, pero tambe na bestia y matan- 
an, medio ambiente en general. 


'RS8RKS&V 


DTI a delinea su reglanan durante bahamento 
di asbest na Arco Iris Kleuterschool. Departa- 
mento di Salud Publico mas tanto pa e parti 
di garantisa e medidanan di prevencion, no 
solamente durante e kitamento, sino tambe pa 
actua lihe den caso sosode un incidente y pa 
vigila cu ta cumpli cu tur procedura stipula 
pa salud y siguridad di hende. 


iirnoangi toegang asbest 


verboden toeganu asbest 


wwvj.gpcatgo.com 

Fort McMurray, un stad 


APESAR cu e reserva di petroli di Athabasca 
Sands ta di tres mas grandi di mundo (despues 
di Venezuelay Saudi Arabia), FortMc Murray 
no ta un nomber conoci aki na Aruba ni na 
mayoria di mundo pafo di Canada. Na Merca 
el a bira conoci na 2015 tempo President 
Obama a veto e ley cu lo a permiti pa pasa e 
tuberia Keystone XL (diametro 36 duim) di 
Canada te Port Arthur, TX pa transporta e 
petroli cu ta wordo produci den e asina yama 
Athabasca Sands pafo di Fort McMurray. 
Siman pasa, Aruba por a mira na television 
e candelanan grandi cu tabata kima mondi- 
nan na Canada y con e candela a drenta Fort 
McMurray y tur 90 mil residente di e pueblo 
mester a evacua urgentemente pa salba nan 
bida. Hopi Arubiano a busca di sa mas di e 
pueblo y e proceso di saca petroli di santo. 

Ami a conoce Fort McMurray na aña 1978. 
Ami y dos colega a bay bishita e planta di 
Imperial Oil na Fort McMurray pa determina 
si e sistemanan di computer cu nos gruponan 
di Exxon na Florham Park, NJ a desaroya, por 
wordo adapta pa jmda e mantencion di e eki- 
ponan cu e planta tabata uza pa saca petroli 
di Athabasca Sands. E tempo ey e proyecto di 
Athabasca Sands tabata den su infancia y Fort 
McMurray, e unico pueblo den e area ey tabata 
conta cu apenas 24,500 habitante. 

Den oficina di e inginiero cu mi a bay bishita 
mi a haya un sorpresa di otro mundo. 

Su asistente administrativo tabata sra. Ivy 
Joubert, kende a bay Julianaschool mes tempo 
cu mi. Despues cu el a bay biba na Corsou, mi 
no a mira Ivy mas, pero e dia ey, na un pueblo 
chikito na parti nort di Canada, no mucho leu 
di Circulo Arctico Polar, mas di 8,000 km di 
Aruba, un pueblito casi desconoci te hasta na 
Canada mes, nos ta topa atrobe! E anochi ey 
Ivy y su casa Jaime de Haseth a invita mi na 
nan cas y asina mi a bin conoce mas di Fort 
McMurray. Desde e tempo ey mi a sigui e 
deasaroyo di e industria di Atabasca Sands y 
di Fort McMurray. 

Na 1978, Fort McMurray tabata un comu- 
nidad hopi cera. Mayoria di e residentenan 
tabata trahadonan di empresanan cu ta duna 
servicio na e companianan manera Shell, 
Imperial (Exxxon) y otronan cu tabata saca 
petroli di Athabasco Sands. Tabata wordo bisa 
cu e trahadornan den “field” tabata gana mas 
cu un dokter y despues di dies aña nan por a 
hubila trankilamente. 


E tera di Athabasca Sands ta contene un 
petroli manera asfalt, masha pisa. Ta varios 
tonelada di santo mester wordo procesa pa 
haya un bari di petroli. Pa mina e cantidad 
enorme di santo cu mester wordo procesa, 
ekiponan enormemente grandi a wordo crea. 
E shovel mecanico gigantesco por lanta mas 
di 400 ton di tera den un lanta, y e truck cu ta 
mas di 25 pia halto por carga e cantidad ey. 
Cu un sistema tecnologico masha complica y 
costoso e petroli ta wordo separa di e santo, 
y mescos cu e petroli pisa di Venezuela, e 
tambe mester wordo procesa den un refineria 
“upgrader” pa haci’e mas lihe, loke supuesta- 
mente CITGO lo haci na Aruba. 

E proyecto di saca petroli di santo tabata pla- 
nea pa mantene e destruccion ambiental na 
un minimo. Cada tanto aña, e minanan habri 
caminda cu a coba mester a wordo yena. Awor 
tin buraconan grandi caminda a wordo coba y 
banda di nan tin cerunan halto di santo color 
sushi. 

Tereno na Fort McMurray na 1978 tabata 
costa menos di 4 dollar Mericano pa meter 
cuadra. Pa aña 2000, e poblacion a crece te 
pasa 90 mil y e prijs di tereno a yega $194 pa 
meter cuadra. Anuncionan di benta di tereno 
prome cu e candela ta pone e prijs alrededor 
di $300 pa meter cuadra. 

E candela feroz a laga mas di 10 por ciento di 
Fort McMurray na shinishi. Milagrosamente e 
minanan y e ekiponan no a sufri ningun daño. 
Mi amigonan Jaime y Ivy a no a experiencia 
e catastrofe. Nan a muda mas di 20 aña pasa 
pa Toronto caminda Ivy a muri na 2011. E 
sistemanan di computer cu mi coleganan y 
ami a bin ofrece Imperial na 1978 nunca a 
wordo uza. 



E autor (drechi) cu coleganan di Exxon 
na Fort McMurray 1978. Nan tras por 
nota e mina hundo y e sero halto di 
santo cu a wordo procesa caba. 

Foto: Archivo di autor 


na candela 

Skirbi pa: Clyde Harms 



E truck gigantesco aki por carga mas di 
400 ton di tera. Cada tire ta pisa mas cu 
tres auto sedan. Nota e homber dilanti 
di e wiel di adilanti. 

Foto: Pininterst 



E candelanan feroz cu a azota e mon- 
dinan rond di e minanan di Athabasca 
Sands eventualmente a laga mas di dies 
porciento di Fort McMurray na shinishi, 
pero no a causa daño na e minanan ni 
ekiponan. 

Foto: Gob. Di Provincia di Alberta 



E shovel mecanico aki por lanta mas di 
400 ton di tera den un lanta. E dos opera- 
dornan den e circulo ta parce vruminga 
banda di e ekipo. 

Foto: Engineering & Mining Journal 

Valentino Phillip e "oogappel" di su docentenan 

No tabatin hopi 
hende homber como 
enfermero antes 

AWE ta toca turno pa nos a combersa cu un otro enfermero di Dr. 
Horacio E. Oduber Hospital. Na aña 1978, ora cu el a cuminsa cu su 
studio di enfermero casi no tabatin hende homber den e profesion aki, 
Valentino “Andy” Phillip ta conta nos. 

Antes e profesion aki tabata wordo eherce gran parti dor di hende muhe. 
Pero esaki sigur no a stroba Valentino pa reacciona riba un adverten- 
cia cu a sali e aña ey den corant, buscando hendenan pa traha den 
enfermeria. 

Valentino ta conta nos sinta den su oficina actual, hopi relaha manera 
semper e ta na trabao, cu e tabatin e opcion entre scoge pa bira Polis, 
Steward of chauffeur di truck. 

Pero ora cu el a wak e advertencia den corant e no a perde pa gana y 
a solicita mesora. 

Valentino tabata desea un profesion den cual e por a sigui desaroya su 
mes y e no ta lamenta niun dia di a scoge p’e profesion aki. 

Na aña 1978, e soeurnan tabata dirigi e hospital y e ta corda cu su “ 
solicitatiegesprek” a tuma luga cu soeur Gertrudes. Valentino semper 
a sali bon cu su docentenan y cu esunnan cu el a traha bao di nan. 

Estudio di enfermeria 

Valentino ta sigui conta nos cu hopi entusiasmo con e opleiding tabata. 
E tabata totalmente diferente cu awendia. Awendia por studia enfer- 
meria na EPI y durante bo cuater aña di estudio bo ta core bo stage den 
hospital of un otro instancia di cuido. 

Na aña 1978,38 aña pasa e opleiding tabata tuma luga aki den hospital 
mes. 

Bo tabata mesora den dienst di hospital. Tres luna largo bo tabata wordo 
prepara cu loke tabata ser yama “pre-klinische lessen”. 

Durante e tres lunanan aki bo tabata haya les di e anatomia di e curpa 
humano, esaki tabata wordo duna dor di e dokternan den cas. 

Sigui pa lesnan den cuido, e parti aki tabata wordo duna dor di e soeur- 
nan, les di scheikunde, medisch techniek y mucho mas. Nan tabata, 
manera nos ta bisa na Hulandes: stoom bo klaar, pa despues di tres 
luna bo por cuminsa subi piso. 

Na september 1978, Valentino ta subi piso como lste jaar. Tof y cu yen 
di animo, pero no tabata mag di haci mucho mas cu slobdienst, esta 
laba urinal, laba e po, parti cuminda y baña pashent. 

Valentino ta splica tambe tocante e “eigen verantwoordelijkheid” cu for 
di den e prome aña di bo studio tabata wordo duna na bo persona. Tur 
hende tabata haya na comienso di e prome aña un “opleidingsboek”, 
Valentino ta bisa nos cu esaki tabata nan bijbel di nan estudio. 

Akiden tabata poni exactamente cua ta e metanan cu bo mester haal 
durante e aña aki y ta keda na bo propio responsabilidad con bo ta bay 
haal nan y ki ora. 

Durante cuater aña largo di estudio no tabata nada otro cu pone den 
practica loke bo a siña den teoria. E tempo ey e enfermeranan tabatin 
hopi mas tempo y tabata hopi dedica tambe na e studiantenan di en- 





fermeria pa asina haci nan miho enfermero. 


Hende homber den enfermeria un taboe den añanan ‘70 

No tabata nada facil pa traha como hende homber den enfermeria 
durante e añanan ey. 

Sigur no rib’e pisonan unda cu hende muhe so tabata drumi. Antes e 
hende muhenan tabata riba un piso separa di e hende homber. Awendia 
e salanan so ta separa, pero no e pisonan. 

Prome cu aña 1978 no tabata permiti hende homber traha mes rib’e 
pisonan di hende muhe. 

Pero esey a cambia na aña 1978 ora cu mas hende homber a cuminsa 
studia pa enfermero. Valentino por corda cu Zuster Muller tabata hoofd 
riba dames interne e tempo ey y e tabata e prome zuster cu a permiti 
enfermero riba su piso. 

Valentino ta un hende hopi dinamico y ta p’esey mes el a scoge na aña 
1984 pa haci su specialisacion den Intensive Care Unit. Aki Valentino 
a traha te cu aña 2009 y for di 2009 te cu awor e ta hefe di piso 4, sni- 
jdende kant. 

Cambionan di mas grandi 

Awendia Valentino ta ripara cu e pashentnan ta bin cu hopi mas proble- 
manan social compara cu antes. E pashentnan aparte di ta malo tin un 
peso social grandi riba nan lomba cu no tur ora por wordo resolvi lihe. 
Tambe antes nan tabata bay playa cumpra cos pa pashent despues di ora 
di trabao y trece esaki pa e pashent cu tabatin mester di algo. Awendia 
esaki no ta sosode casi mes mas. 

Esaki sigur ta algo cu por traha riba dj’e y mehora pero mester tin e 
capacidad tambe pa cu esaki. 

Anecdota 

Nos a puntra Valentino pa conta nos un anecdota di su temporada di 
studio. 

Valentino cu un sonrisa di horea pa horea ta conta manera cu tabata 
ayera esaki a pasa: Un Pasco grandi e tabatin nachtdienst y el a verslaap 
su mes asina tanto cu ora cu el a spierta el a drecha y bin traha. E1 a 
yega trabao 3’or di madruga. 

E nachthoofd, Zuster Mason a puntr’e ta kico a pasa pasobra hasta 
Polis nan a manda su cas pa wak kico lo por a pasa (esaki tabata algo 
cu antes tabata wordo haci hopi, dor cu no tabatin telefon), pero Polis 
a haya su cas ful scur y a bolbe sin Valentino hospital. 

Zuster Mason no a reporta e caso y a bisa Valentino si pa wak pa esaki 
no pasa mas. 

“Hoezo e oogappel”? 

Valentino ta desea tur su coleganan pabien riba Dia di enfermeria! 

Kiwcmis Circle K 
di Universidad di 
Aruba ta instala 
su directiva nobo 





DIASABRA, 23 di april ultimo, Kiwanis 
Circle K di Universidad di Aruba oficialmente 
a instala su directiva p’e aña Kiwanistico 2016- 
2017. E instalacion di directiva y miembronan 
nobo a tuma lugar na Hilton Aruba Caribbean 
Resort & Casino. 

E anochi aki no tabata solamente un anochi 
special pa Kiwanis Circle K di Universidad di 
Aruba sino tambe p’e miembronan nobo cu a 
wordo instalakendenantaAlizé Kock, Stefania 
Ferrara, Kelsey Arends, Bryan Dirkz y Narisa 
Khan. 

Despues di e ceremonia di instalacion di e 
miembronan nobo a continua cu e instalacion 
di directiva y di e directornan pa aña 2016- 


2017. 

E directiva ta consisti di Presidente, Kayla 
Haakmeester; Vice-Presidente, Javier Sandri- 
man; Secretaria, Nixy Caraballo; Tesorera, 
Ashley Rudolfo y Presidente saliente inmediato 
Joshua Arrindell. 

Durante e anochi aki diferente director cu fun- 
cionnan importante den e club tambe a wordo 
instala, esaki nan ta: Jean Martin Meelis, Social 
Director; Nayla Geerman, Service Initiative 
Director; Carlos Gil, Public Relations Director 
y Jay-Mar Gamarra, Education Director. 

Por ultimo a wordo instala Denise Marulanda 
como Alumni Advisor. 

Palabranan di felicitacion ta bay n’e miem- 
bronan nobo, directiva nobo y tambe na tur 


miembro di Kiwanis Circle K di Universidad 
di Aruba. 

Kiwanis Circle K di Universidad di Aruba kier 
a gradici primeramente, tur esnan cu semper 
ta sostene e club, specialmente na tres persona 
sumamente importante p’e club cu a sa di guia 
e hobennan den e rol di liderasgo y esaki nan 
ta: Sra. Natalie Henriquez, University Advisor; 
Gavril Mansur y Marlon Maduro, Kiwanis Advi- 
sors. Como tambe Kiwanis Club of Palm Beach 
cu semper a guia y sostene Kiwanis Circle K di 
Universidad di Aruba. 

Finalmente, na comunidad di Aruba cu semper 
a aporta na nos proyectonan y tambe na Elite 
Productions & Entertainment. 

‘Live toserve, love toserve’- CircleKInternational 

Rotaract a clausura su programa 
di motivacion p # e alumnonan di 
Filomena College MAVO 





TW 



DESPUES di algun luna in- 
tensivo di preparacion, e final a 
yega, unda cu e 74 alumnonan 
di Filomena College Mavo ta 
bay pasa nan examen, cu a ini- 
cia ayera diahuebs 12 di mei y 
esaki lo termina diamars 31 di 
mei 2016. 

For di comienzo di aña escolar, 
e team dinamico di Rotaract a 
forma un relacion cu e alum- 
nonan aki, brindando 2 charla 
y 1 workshop di motivacion, 
planificacion y dedicacion pa 
nan estudio y asina garantisa 
un mihor futuro. 

Pa finalisa e programa, Ro- 
taract a pasa den cada klas 
di examen y asina combersa 
y conseha e alumnonan p’e 
periodo dificil y interesante cu 
nan tin nan dilanti. 

“Tur cos ta posibel, si boso kere 
den boso mes y planifica boso 
materianan di estudio. Pa logra 
exito ta rekeri sacrificio, disci- 
plina y dedicacion di cada un 
di boso”, ta loke e Presidente 
Shelby Maduro a enfatisa cerca 
e alumnonan. 

E alumnonan como tambe 
henter team di Filomena Col- 
lege Mavo ta hopi gradici y 
contento cu e accionnan haci 
di e team di Rotaract, mirando 
cu nan ta sacrifica nan oranan 
liber como tambe di nan break, 
pa dedica n’e alumnonan. 

Awendia nos hobennan ta 
haya hopi mas reto y distrac- 
cion, pa nan ta completamente 
dedica na nan estudio. P’esey 
mes ta di sumo importancia 
pa implementa y conscientisa 
nan di e gran importancia cu 
nan estudio ta, ya pa den futuro 
nan por ta un ciudadano educa 
y motiva pa hiba nan pais, nan 
mes y nan famia dilanti. 

Tanto e team completo di 
Filomena College Mavo como 
Rotaract ta desea tur e 74 alum- 
nonan di Filomena College 
Mavo y tur e otro scolnan se- 
cundario di Aruba, Hopi Exito 
cu nan examennan y p’e resul- 
tado lo ta loke nan ta desea y 
a traha p’e, durante e aña aki. 

Di uniform blanco pa // scrubs // 

Un evolucion significante 
den e uniform di enfermeria 

AYERA riba Dia Internacional di Enfermeria 
nos ta bay conta poco di e historia di e evolucion 
di e uniform di enfermeria y enfermeronan. 
E aña aki durante apertura di e Siman di En- 
fermeria, invitado, trahador y bishitantenan 
por a disfruta di un exposicion na hospital en 
conexion cu e tema aki. 

P’esey riba Dia di Enfermeria nos kier comparti 
e historia bunita aki tambe cu henter pueblo di 
Aruba. 



Florence Nightingale 

E historia aki ta cuminsa cu e dama aki. Flor- 
ence naci dia 12 di mei 1820 (esaki t’e fecha 


tambe cu a wordo scogi pa celebra Dia di Enfer- 
meria) na Italia, tabata un enfermera, statistica 
den su temporada. 

Florence ta bin di un bon famia y tabata un 
mucha muher hopi inteligente cu tabatin hopi 
cos. Pero na un edad hoben el a haya e yamada 
di Dios pa yuda, proteha y mehora e destino di 
esnan pober, enfermo y herida. 

No tabata nada facil pe como hende muher 
den e añanan ey pa sali dilanti y haci esaki. 
Contra boluntad di su famia el a persevera y a 
bay traha cuidando enfermonan y asina haya 
su experiencia. 

E tempo ey enfermeria no tabata un profesion 
ainda. Despues cu el a regresa Inglatera el a 
pone como meta pa reorganisa un hospital 
chikito na Ingltera. 

Na comienso el a pone reglanan con e uniform- 
nan mester tabata. Tur uniform tabata color 
scur, ful tapa y largo. 

Segun Florence pa higiena nada di bo curpa 
no mag di ta visibel. E t’e persona tambe cu e 
pone e prome reglamentonan pa cu higiena. E 
dama aki a bira conoci mundialmente como e 
fundado di enfermeria moderno. 

E uniform di enfermera 

Florence tabata masha exigente pa loke ta trata 
e enfermeranan. Tur hende muher cu kier a 
bira enfermera mester por tabata igual. Cu otro 
palabra tur mester come e mesun cuminda, 
tin e mesun lugar di keda drumi, bisti e mesun 


uniform (cu excepcion di e soeurnan cu tabata 
permiti pa bisti nan habito), p’asina no tabatin 
discriminacion. Tur hende tabata igual! 

E uniform tabata masha mahos. E tabata con- 
sisti di un bisti color shinishi, un jacket shinishi, 
un kap blanco y un short di wol. 

Over di nan schouder tabatin un sjaal colga cu 
e nomber di e hospital borda den color cora. 
No tabatin tempo pa haci e pañanan “custome 
made”, asina ta cu diferente size tabata wordo 
traha na mesun momento y segun e pedidonan 
bo tabata haya un paña pa bo bisti. Esaki no 
tabata algo mucho satisfactorio. 

Hende muhernan chikito tabata haya size 
grandi, hende muhernan halto tabata haya 
size chikito. E uniform no a wordo diseña cu e 
intencion pa laga e persona mustra atractivo. 
E uniform tabata traha pa proteha e hende 
muhernan cu ta enfermera. 

Di uniform blanco pa “scrubs” 

Cu dokteman tabata bisti na blanco ta descende 
di tempo di Babilonia. Mil aña despues e prome 
hospitalnan Griego a introduci e uniformnan 
blanco obligatorio pa enfermeria tambe. 

Esaki tabata como respet y simbolo di higiena. 
Na aña 1990 e prome “scrub” a wordo intro- 
duci. Mayoria hospital tanto na Merca como na 
Europa ta di acuerdo cu e “scrubs” ta mas facil 
pa laba y tene limpi. Cierto enfermera tabata 
prefera “scrubs”. Nan por a move hopi mas facil 
akiden y tabata sinti nan mes menos como un 
simbolo sexual, pero mas como un profesional. 
E pashentnan tabata reacciona hopi mas posi- 
tivo tambe riba e colornan suave y tambe e dis- 
eño. Awendia bo ta haya “scrubs” den diferente 
estilo, color y diseño. 

Tambe tabatin un grupo di enfermera cu no 
tabata pro “scrubs”, segun nan e pashentnan 
tabata confundi nan pa ciruhano of coleganan 
di limpieza. 

Na hopi parti di mundo awendia ainda ta bisti e 
uniform blanco te hasta cu nan capa riba cabes. 

Nificacion di e uniform 

Reconoce y unidad: E idea tras di e uniform 
ta pa bo wordo reconoci tanto den hospital of 
instancia di cuido cu e enfermero ta traha como 
pafo riba caya. 

Status y autoridad: Miembro di un grupo di pro- 
fesional, reconocimento pa medio di un studio. 
Disciplina: Tur parti mester ta integro, tambe 
e comportacion pa partinan externo. 
Distincion: Diferente grado di specialisacion 
y diferente uniform pa distingui experiencia y 
grado di studio. 

Higiena: Facil pa laba y mustra limpi. Ta wordo 

considera como un barera tambe. 

Respetuoso y no erotico: Simbolicamente 
muestra di distancia. Autoridad y e otro par- 
tinan mester ta poco atractivo y tentativo p’e 
ser masculino. 



E emblema como parti di uniform 

Antes bo tabata bira enfermera despues di un 
aña di studio. Y ora bo slaag bo tabata haya 
un emblema den forma di un cruz blanco riba 
bo paña. Pa hopi tempo e tabata un “must” cu 
como enfermera(o) bo mester tin un emblema. 
E ceremonia pa cu esaki tabata e “highlight” di 
bo studio. E prome emblemanan tabata simpel 
y chikito den forma di un cruz blanco. 

Desde aña 1883 esaki tabata wordo otorga. 
Tras di e cruz e number di bo diploma tabata 
wordo graba. Si bo a termina bo studio den 
psikiatria bo tabata haya un cruz colo preto. 

E emblema a bira un simbolo y den e comuni- 
dad bo tabata wordo respeta mas ora bo tabatin 
un emblema cu ora bo no tabatin e. Na aña 
1921 a bin un otro emblema unda a pone un 
lema riba dje. Tabata un obligacion pa bo tin 
bo emblema cu bo. 

Na aña 1977 e obligacion aki a wordo termina. 

E capa riba cabes 

E uniform di e enfermera no tabata completo 
sin e capa riba cabes. Na comienso di tempo 
esaki tabata un velo preto largo. Pero como cu 
esakinan tabata fastioso pa uza y nan no tabata 
higienico a dicidi pa cambia nan. 

Ora cu e uniform a bira color blanco y velo aki 
tambe a bira color blanco. Na prome instante 
e tabata largo ainda y cu tempo el a bira mas 
cortico te cu ayega n’e capanan di carton/papel 
blanco. Awendia poco t’e hospitalnan cu ta uza 
nan ainda. 



Cu esaki nos kier ilustra con durante añanan a 
bin hopi cambio den e uniform di enfermeria. 
Te ainda tin diferente opinion over di e dife- 
rente tipo di uniformnan cu tin riba mercado 
p’e enfermeronan. 

E realidad ta cu na tur parti di mundo a bin hopi 
cambio pa cu esaki. Tanto na Merca, Europa y 
sigur tambe Aruba e uniform di e enfermera a 
conoce un evolucion drastico. E capa di cabes 
a bay, manga largo a bira cortico, despues di 
colornan scur a bin color blanco y awor bek na 
diferente color y tambe colornan cla. 

Pero esaki sigur no ta haci cu e trabao di enfer- 
meria a cambia. Al contrario awendia tin hopi 
mas hende y asina tambe hopi mas pashent pa 
brinda cuido na nan. 

E trabao di enfermeria ta un trabao activo, 
evolucionando continuamente y asina tambe 
e vestuario of mihor bisa e uniform. Tin hopi 
cu kisas ainda ta gusta e uniform blanco cu 
capa riba cabes y kisas tin otro cu ta prefera e 
“scrubs”. 

Sea cual sea e trabao di enfermeria ta keda un 
trabao cu hopi dedicacion, pasion y persever- 
ancia. 

Feliz Dia di Enfermeria na tur! 

Basketball na Aruba ta sigui crese 

Segun Valeska Milton di Aruba Basketball Bond 


WEEKEND tras di lomba, e secretaria general di Aruba 
Basketball Bond, Valeska Milton, a bishita e isla di Puerto 
Rico pa un workshop di FIBA 3X3 basketball. 

IBF (International Basketball Federation) na Suecia, 
cual ta bou di FIBA a acerca na cuminsamento di aña 
2016 tur e islanan Caribense - cual nan a nombra como 
Antiyas - p’e islanan aki (di cual Aruba tambe ta forma 
parti di dj’e) por experiencia e torneo di 3X3 basketball. 

Sra. Milton ta splica cu e torneo aki ta birando asina 
grandi mundialmente cu tin “World Championship 3X3” 
y “World Tour 3X3”. E torneo aki ta wordo hunga cu 1 
basketball hoop riba mitar di un cancha di basketball en 
bes di 2 basketball hoop manera nos conoce akinan cu 
ta un torneo normal di basketball di 5X5. 



RESERVADO 


Locual ta haci e torneo aki hopi interesante pa tur 
amante di basketball rond mundo ta e sistema di pun- 
tuacion caminda tur hungador di basketball por registra nan mes cual 
ta e 3X3 planet (online). E sistema aki ta duna e hungador un chens di 
haya ranking ful rond mundo. 

Esey kiermen cu un hungador por “showcase” su mes a base di e plata- 
forma aki y asina haya reconocemento internacionalmente y tambe e 
hungadornan mas hoben por hasta haya chens di wordo scoge pa haya 
un “full/partial scholarship”. 


juni 2016 y october 2016. 

Nos lo ta acercando tur e medianan y tambe un par di sponsor nan po- 
tencial p’asina por haci e evento aki uno grandisimo. Den pasado algo 
similar a wordo roganisa dor di un distribidor local y e tabata grandioso. 
Durante di e evento aki lo no tin solamente e weganan, pero tambe best 
3-point shooter, best dunker y tambe un All-Star game. 


Pa nos di Aruba esaki lo ta un torneo adicional aparte di nos torneonan 
cu nos tin p’e delaster 2 añanan aki. E torneo aki ta un exigencia di parti 
di FIBA cu mester tuma lugar tur aña. 

Locual ta dushi y atractivo di e torneo aki ta cu e hungadornan lo no 
mester ta forma parti di ningun ekipo y e por ta un team di 1 genero 
so, esta damas of cabayeros, of e por ta un mix di tur 2 genero. 

Aruba Basketball Bond ta focus pa organisa e torneo di e 3X3 aki entre 


Sra. Milton ta bisa: Amanetenan di baskeball, hungadornan, mayor- 
nan, ex-hungadornan di basketball...keda pendiente y sigui nos riba 
Facebook ( www.facebook.com/arubabasketballbond) p’asina haya mas infor- 
macion pronto. 

Tambe lo por inbox nos of manda un email na arubabasketballbondOgmail. 
com. 



lnstituto Pedagogico 
Arubano 


TRANSFORMING 

TEACHERS 

FOR THE 

UPLIFTING 

LEADERSHIP 


IPA ta invita 
Aruba pa su 
evento publico 
titula: Capital 
Profesional 


DEN cuadro di Instituto Pedagogico Arubano 
(IPA) su di 25 aña di aniversario, IPA ta tene 
su evento publico titula, Capital Profesional. 

Henter e comunidad di Aruba, particular- 
mente alumni, tur profesional riba tereno di 
enseñansa y studiante di IPA ta keda cordial- 
mente invita pa presencia e evento. 

E orado principal ta Profesor Andy Har- 
greaves, cu ta mundialmente conoci riba 
tereno di innovacion di enseñansa. E lo 


elabora rib’e topico Capital Profesional, y 
specificamente riba educador y formacion 
di educador. 

Alabes, lo tin un exposicion di ambos studi- 
ante y docente di IPA, nan lo presenta inves- 
tigacion y nan mihor practica. E evento aki lo 
tuma lugar diaranson dia 18 di mei 2016 di 
6:30PM pa 9:30PM na IPA (Isaac Wagemak- 
erstraat 11, San Nicolas). 

Entrada ta completamente gratis. Tur hende 
ta bon bini. 

Parlamentario sra. Lorna C. Jansen-Varlack 

Parlamento a trata y aproba 
presupuesto 2016 di TPEF 


PRESUPUESTO 2016 di “Tourism Product Enhance- 
ment Fund” a wordo trata y aproba den Parlamento. 
TPEF ta un fondo presupuestario cu a wordo lanta 5 
aña y mey pasa. Esey kiermen cu cada proyecto tin su 
propio presupuesto. 

TPEF ta fiansa proyectonan di embeyecemento y man- 
tencion di Producto Aruba. TPEF ta consisti di 2 miembro 
di ATSA (Aruba Time Share Association), un miembro 
nombra dor di Minister di Finansa, un miembro nombra 
dor di Minister di Turismo, un miembro nombra dor di 
Minister di Cultura, un miembro nombra dor di Minister 
di Infrastructura y un miembro nombra dor di ATA. 


informacion aki ta pa pueblo haya un bista con y na kico 
e placa di TPEF ta wordo gasta. 

Prome cu e fondo aki a wordo lanta, pueblo por a tuma nota 
conProductoArubaabayhopiatras.Turistaacuminsakeha 
di e situacion deplorabel cu nan tabata wak na nan yega- 
da pa falta di inversionnan pa drecha e imagen di Aruba. 
Awe pueblo y turistanan ta impresiona cu tur e proyec- 
tonan cu TPEF ta fiansa y pa cu e motibo aki fraccion di 
AVP a aproba e presupuesto di TPEF y MEP un biaha mas 
a vota contra progreso di Aruba, contra e proyectonan 
cu ta wordo ehecuta ful rond di Aruba. 



Durante e ultimo añanan pueblo por wak diferente 
proyecto cu TPEF a fiansa manera Linear Park fase 1 & 
2, Boeinan di advertencia den lama, ploegnan pa haci e 
diferente areananlimpiy pa haci mantencion, Paradera 
Corridor, Carubbian Festival, Bon Bini Festival, 100 baki 
di sushi reparti na diferente area, embeyecemento di e 
rotonde di vliegveld, etc. 


E presupuesto 2016 di TPEF ta reparti n’e siguiente 
manera: E presupuesto p’e proyectonan pa Medio 
Ambiente ta Afls. 250.000 ; presupuesto pa Seguri- 
dad ta Afls. 80.000; presupuesto Infrastructural ta 
Afls. 1.845.000; presupuesto pa Atraccion ta Afls. 
1.020.000; presupuesto pa Cultura ta Afls. 440.000; 
presupuesto pa Research & Development ta Afls. 100.0 
00. E 


E miembronan t’esnan cu ta dicidi cua t’e proyectonan 
cu lo wordo fiansa. 2% di e 9.5% 

Cu e turista di timeshare ta paga na roomtax ta wordo 
aloca den e fondo aki. E placa aki ta destina exclusi- 
vamente pa proyectonan pa mehora e calidad di Pro- 
ducto Aruba y pa engrandece e experiencia di e turista. 
E placa p’e fondo ta depende di e cantidad di turista cu 
a paga e heffing, pa aña e ta core entre 3.4 miyon y 3.8 
miyon, segun splicacion di Lorna C. Jansen-Varlack. 


Proyectonan cu a y ta sigui pone pan riba mesa di 
hopi famia na Aruba. Ta di 
lamenta cu oposicion 
di MEP No por y No 
kier mira y apre- 
cia progreso di nos 
pais, sra. Lorna C. 

Jansen-Varlack a 
conclui. 

Servicio pa 
Comunidad 


. -Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Oduber N.V. 

Pariba di Brug: 

AloeN.V. 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 


Cas Editorial 

I ir-!-r« 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 





Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardadó, lo mi no tin falta di nada. 
E ta ponemi drumi den lugánan di yerba bérdé; 
E ta hibami kantu di awanan ketu. 

E ta restorá mi alma: 

Salmo 23: 1 -3 


Cu inmenso tristesa na nos curazon 
nos kier anuncia fayecimento di: 



Thomas Werleman 


Mihor conoci como “Tommy” of "Tom Poes” 
*21 -12-1954 - |10-05-2016 


Na nomber di su : 
Esposa : 

Tieneke Werleman-Middendorp 

Yiunan : 

Cederik (Glen) & Sharin Werleman 
Nathaly Werleman 

Jonathan Werleman & Nathalie 
Ronald Werleman & Naomi 

Nieto(a)nan : 

Jennifer, Jessica, Glenn Junior, 
Glennon, Giovanni, Noa, Xavier, 
Yonathan, Shadee, Zinzi-Kay, 
Zuenska, Jayden, Tristan 

Rumannan : 

Juan & Nea Werleman 

Dora & Chito Wouters 

Kobi & Rinda Werleman 

Chito Werleman 

Glenda Werleman 

Richard Werleman 

Liz Werleman 

Sobrino(a)nan : 

Sandra Vicky & Sherrel 

Frenk Nell & Ronnie 

Remi & Dorilis 

Sheila, Omar & Sharlene 

Juancho & Jadira 

Arelys & Mariela 

Billy & Patchely 


Sobrina mas stima : Sheila Werleman 
Sobrino mas stima : Remi Werleman 

Swa & cuñanan : Mario & Haydee Middendorp y famia 
Anneke & Runi y famia 
Maria & Elgin Kock y fam 

Tanta di respet: Mathilda Fransiscus 

Demasfamia : Werleman, Middendorp, Schaap, Luysterburg, 
Maduro, Wouters, Wintedaal, Geerman, Dirksz, Tromp, kock, 
Croes, Lacle, Hoeksma, Rafini, Rranken, Rrank, Ras, Martinus, 
Bult, Hoekstra, Constancia, Helder, Rransiscus. 

Condolencia lo tuma lugar na Aurora Runeral Home diasabra 
14 di mei 2016 di 7’or pa 9’or di anochi. 

Acto di entiero lo tuma lugar na Misa Sagrado Curazon na 
Savaneta dialuna 16 di mei 2016 di 2’or pa 4’or di atardi y 
despues lo Sali pa Santana Catolico na Savaneta 
Nos disculpa si den nos tristesa nos por a lubida cualkier famia 
of conocir. 

Nos disculpa pero despues di entiero nos lo no ricibi bishita di 
condolencia na cas. 




Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardador, mi’n tin falta di nada 
Den cunucu di yerba berde E ta ponemi sosega 
E ta hiba mi serca di awanan keto pa mi bolbe haya forza. 
Salmo 23 


Cu inmenso y tristeza na nos curason, 
pero conforme cu boluntad di Dios 
Nos ta anuncia fayecemiento inespera di: 



Maximo Tromp 

Mihor conoci como "Max” 

*18-11 -1929 -111 -05-2016 


Na nomber di su 

Casa: |sra. Valentina Tromp-Ruiz 

Yiunan: sra. Maria “Rietje” y Hilario “Archi” Maduro-Tromp 
Sr. Maximo Junior Tromp ( Hulanda) 

Sr. Nelson y Maria Tromp-Bentacur 

Nietanan:Amarelle Maduro (Hulanda) 

Shamilah Tromp (Hulanda) 

Arienne Maduro y Gerald Dirksz 

Nietonan:Jovan Maduro y Monique Peters (Hulanda) 

Marc Tromp y Anja de Jong (Hulanda) 

Christopher Tromp 

Su uniko bisanieto:Gerión A.J. Dirksz 

Rumanan: Sra.Vda Adelbertha Tromp-Tromp y famia 
Sr. Lucas y Mary Tromp-Thiel y famia 
Sr. Matheo y Theresita Tromp-Ruiz y famia 
Sra. Filomena Tromp y famia 
Sra. Marianita y Juancito Giel-Tromp y famia 

Swa y Cuñanan: sr. Teofilo y Maria Ruiz-Terran y famia 
Sr. Silvano y Editha Ruiz-Figaroa y famia 
Sr. Lorenzo y Truda Ruiz-Croes 
Sra. Vda. Diana Danje-Ruiz y famia 

Sobrinay sobrinonan, Primay Primonan, Ihanan, Comery 
Compernan, Bisiña y conocirnan, compañeronan y cuidador- 
nan di Cas di Machi y demas famia: Tromp, Maduro, Betancur, 
Geerman, Danje, Terran, Figaroa, Croes, Thiel, Giel, Dirksz, 
Peters, de Jong. 

Ta invita demas famianan, amigonan, bisañanan, y conocirnan 
pa asisti na acto di despedida y cremashon cual lo tuma lugar 
dialuna 16 di mei 2016 pa 11 or di mainta na Aurora Funeral 
Home. E resto nan mortal lo ta reposando na Aurora Funeral 
Home desde 9’or di mainta. 

Anochi informativo pa cera conoci 
cu historia y trabou di Sindicato di 
Maestro di Aruba (SIMAR) 


SINDICATO di Maestro 
di Aruba (SIMAR) tin un 
historia amplio pa loke ta 
su aporte na e bienestar 
di enseñansa en general y 
tambe pa cu e derechonan 
di trahadornan di cualnan 
maestronan di awendia ta 
beneficia. 

Premienan cu durante e 
aña e maestro ta ricibi y 
derechonan igual na esnan 
di hende homber cu e hen- 
de muher den enseñansa 
tin awendia, ta dos ehem- 
pel di posicion huridico 
di e maestro di scol, cu ta 
parti di e trabou di SIMAR 
durante añanan. 

SIMAR como e unico sin- 
dicato di maestro aki na 
Aruba, cu ta vigila e de- 
saroyonan riba tereno di 
enseñansa y ta para pa 
derechonan di maestro- 
nan, ta invita bo persona 


pa ta presente diamars 
venidero, esta 17 di mei 
2016, na cede di SIMAR na 
Sabana Blanco, caminda 
directiva di SIMAR lo tene 
un anochi informativo. 
Durante e anochi aki, direc- 
tiva lo duna informacion 
di historia di SIMAR y su 
logronan pa maestronan, 
di loke e trabou sindical ta 
encera y specialmente di e 
importancia di ta miembro 
di e sindicato. 

Tur studiante di IPA, stu- 
diantenan di Universidad 
di Aruba cu ta den pre- 
paracion pa duna les, tur 
esnan ta bay drenta den e 
mundo di enseñansa e aña 
escolar venidero y tur mae- 
stro y docente cu ta desea 
di haya informacion y cu 
no ta miembro di SIMAR 
(ainda) ta bon bini (sin 
compromiso). 



Lo tin un presentacion 
amplio y lo tin oportuni- 
dad pa haci pregunta y di 
inscribi pa afilia na final 
di e presentacion. Mas cu 
claro miembronan tambe 
por acudi na e anochi aki. 
Entrada ta gratis. No laga 
otro contabo. Stimula bo 
colega y/of bo amigo y 
pasa diamars dia 17 di 
mei na SIMAR pa persona 
mes ta presente pa haya e 
informacion corecto. 


LOS LAGA BAI 

A fayece dialuna ultimo 


rtflfcR 



Sra. Vda. GALA FRANCISCA 
HENRIQUEZ-LACLE 


Mama di un di nos colaboradoman di primera hora 
Yolanda Werleman-Henriquez 


Nos sincero condolencia ta bai pa Yolanda, rumannan y demas famia. 
Hopi forza den e momentonan doloroso aki. 

Cu “Sra. Gala” sosega na paz. 





ççfuneral C fQome 




Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Cu hopi tristesa pero gradecido pa tur su amor, nos ta anuncia 
fayecimento di nos mama y wela stima 



Sra. Vda. GALA FRANCISCA 
HENRIQUEZ-LACLE 

*5 oktober 1921 - f9 mei 2016 
(Vuida di Siltro A. Henriquez) 


Su yiunan: 

Dario y Sonja Henriquez- Sotillo 

Siltro (“Pin”) y Rita Henriquez-Wouters (na Hulanda) 

Alan y Joke Henriquez-van den Berg (na Hulanda) 

Yolanda y Victor Werleman-Henriquez 
Marisol Zinghini-Henriquez 

Nuera: 

Sonia Henriquez-Maduro, viuda di Humphrey Henriquez 
Anita, viuda di Douglas (“Duky”) Henriquez (na Peru) 

Su nietonan: 

Erwin Henriquez, Marisol Henriquez 
Mayra Susebeek-Henriquez (q.e.p.d.), TaniaTromp, Melissa 
Henriquez, Eddie Dirksz, Douglas Henriquez, Etienne 
Henriquez 

Melany Henriquez, Mandy Henriquez 
Loydd Henriquez, Geoffry Henriquez 
Alexandra Croes-Henriquez, Maureen Henriquez 
Emile de Cuba Jr., Jill de Cuba 
Arrien Zinghini 

Bisanietonan, Tataranietonan, 

Amigonan di cas Aura Jansen, Enilda Croes, Emile de Cuba Sr. 
Su enfermera Aura 

Demas famia: Laclé, Henriquez, de Cuba, Sotillo, Harms, 
Croes, Dirksz. 

Famia henter ta extende un danki di curazon pa Sonja 
Henriquez-Sotillo pa su cuido y dedicashon. 

Acto di entiero ta tuma luga na Aurora Funeral Home Diabierna 
13 di Mei 2016 pa 2’or di atardi. Pa 4’or di atardi lo sigi pa 
Santana General na Sabana Basora. 

Lo tin oportunidad pa condoleer Djahuebs 12 di Mei 2016 di 
7’or pa 9’or di anochi na Aurora Funeral Home. 

Nos ta lamenta ku no por ricibi bishita di condolencia na kas. 

e aña 


Club di Dam Arowak ta organisa 
aki torneo ABC den e weekend benidero 


AWE diabierne pa 3 or di atardi, lo start 
e di 10 edicion di torneo di dam ABC aki 
na Aruba. Aruba a cuminza cu e torneo aki 
na 2004. Despues Corsou a organisa esaki, 
sigui pa Bonaire. Tabatin algun aña cu esaki 
no por a wordo organisa. E aña aki, Aruba a 
toca turno pa organisa esaki y alabez t’e di 
10 biaha cu e ta wordo organisa. E formula 
ta lo siguiente: Cada isla lo wordo representa 
dor di 2 team. Y cada team tin 2 hungador. 
Teamnan di Aruba lo hunga contra teamnan 
di Corsou y di Bonaire. Pero e 2 teamnan di 
e mesun pais lo no hunga contra otro. 
Eteamnan diAruba ta: Team 1: HenriKnepa 
y Delbert Alexander. Team 2: Juan E. Nisbeth 
y Mario Jansen. 

Dus e teamnan di Aruba lo bay hunga cu e 2 
teamnan di Corsou y Bonaire. Un total di 4 
wega lo wordo hunga dor di cada hungador. 
E prome rond lo start awe diabierne (13 di 
mei) pa 3or di atardi den Centro di Bario 


Tanki Leendert. Team-1 di Aruba lo topa cu 
team-1 di Bonaire; Team-2 di Aruba contra 
team-2 di Corsou; Y team-2 di Bonaire contra 
team-1 di Corsou. 

E di dos rond lo wordo hunga e mesun diabi- 
erne pa 7:00 di anochi. 

Mayan diasabra e di tres rond lo start pa 10:00 
di mainta y e ultimo rond ta start diasabra pa 
3or di atardi. Tur weganan lo wordo hunga 
den Centro di Bario Tanki Leendert. Diado- 
mingo tin clausura. Nan lo start pa 12:00 di 
merdia cu un BBQ na nos huespuednan di 
Corsou y Bonaire sigui pa entregamento di 
premio n’e ganadornan. Fanaticonan di dam 
ta bon bini, pa sigui e desaroyo di e weganan. 
No mag di haci desordo si den sala di wega. 
Un wega di dam ta un wega di pensa, y mester 
ta keto den sala di wega. 

Despues di e weganan por analisa y duna 
comentario riba e weganan. 



MUSTANG 

SPORT BOYS 


Mustang Sport Boys 

Kier a participa fayecimento di nan miembro 



Gabriel Thomas 

“Ga” 

Driver di Mustang 

Ta extende palabra nan di profundo condolencia na demás 
famia, amigo y conocirnan 

Cu Ga sosega na pas 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardadó, lo mi no tin falta di nada. 
E ta ponemi drumi den lugánan di yerba bérdé. 
Salmo 23 :1 -2 


Cu inmenso tristeza na nos curazon, nos ta anuncia 
fayecimento di mi casa, tata, welo, ruman, omo y primo : 

Gabriel 

Arcangel Thomas 

"Ga" "Angel" Gachi" 

24 Maart 1959 -9 Mei 2016 

Señora stima: Marcia Kelly 

Yiunan: Angelo & Kimberly Thomas-d'Aguiar 

Jonathan Thomas 



Nietonan: Al-Jay d Aguiar 

Khiarra Thomas 
Kyon Thomas 

Rumannan: Rosa & Jossy Maduro-Thomas y famia 

Ruben & Henny Thomas-Ditzel y 
famia na Hulanda 
Astrid Thomas & Ito Ibarra y famia 


Tanta & Omonan: Maria Semeleer-Thomas y famia na Bonaire 
Robby Jansen y famia 
Doy Jansen y famia 
Idilio Jansen y famia 


Swa & Cuña mescos ruman: Hubert & 

Catharina Kelly-Albertsz y famia 

Ruben & Marijke Kelly-Kruyswijk y 

famia na Hulanda 

Wilfred Kelly & Diana Ras y famia 

Brenda & Theo Panneflek-Kelly y famia 

Efrain Kelly y famia 

Melva y Elgio Ras-Kelly y famia 

Miriam Kelly & Rudy Ustacia y famia 

Oscar & Ana Maria Kelly-de l'lsle y famia 

Oslin Kelly & yiunan 


Suegro & Suegra: Benny & Lourdes d Aguiar-Willems y famia 


Amigo mescos ruman: Melvin Tromp 
Anthony Thode 
Gerald Tromp 


Ihanan, primo y primanan, sobrino y sobrinanan, sobre-sobrino y 
sobrinanan y demas famianan na Bonaire, Sint Maarten, Hulanda, 
Brazil, 


Coleganan di F.M.A.A. y Elliotti's Ristorante, ex-coleganan di Aruba 
Caribbean Hotel, La Cabana Casino & Restaurant, Tamarijn Hotel, 
amigonan di Mustang y compañeronan di Survival Softball Team. 

Tur bisiña, amigonan y conocirnan cu ta mucho hopi pa menciona. 

Famianan: Thomas, Kelly, dAguiar, Jansen, Maduro, Ditzel, Ibarra, 
Martillia, Wernet, Arrow, Thode, Albertsz, Kruyswijk, Ras, 

Panneflek, Dania, Kock, Ustacia, de l'lsle, Winterdaal, Willems, 
Tromp, Vrolijk, Semeleer, Dirksz, Quandt, Varlack, Cruz, Richard, 
Hironimo, Rodriquez-Rosa, Erasmus, Mahtani. 

Si en caso den nos tristeza nos por a lubida algun famia of 
persona, nos ta pidi nos mas sincero disculpa. 

Ta deseo di famia pa bisti na colornan alegre mescos cu “GA” a 
biba. 


Condolencia lo tuma lugar diabierna 13 mei 2016 na Aurora 
Funeral Home di 7or pa 9or di anochi. 

Acto di entierro lo tuma lugar diasabra 14 mei 2016 na Aurora 
Funeral Home di 2or pa 4or di atardi. 

Na e momentonan aki nos no no ta ricibi condolencia na cas. 

E: royaffuneral home@hotmaii.com / 593-0857 / 731-5847 


Heavenly Father, In your strong hands, I place my life today. 

That you may light and guide my way. 

As for all my troubles and worries 
I know that you will take them away.... 

“Laga tur locual cu ta sperami ta bunita, 

Laga tur locual cu mi encontra na caminda ta bunita, 

Laga tur locual cu ta rondonami ta bunita, 

Laga tur locual mi laga atras keda bunita, 

Y laga esakinan termina den tur bunitesa.” 

Cu inmenso tristesa na nos curason 
nos kier a anuncia fayecimento inespera di: 


Rouél Lesley Starke 

Mihor conoci como “Uwa” 

*13 Mei 1957-15 Mei 2016 

Na nomber di su: 

Distinguida esposa: Natalie (Jacky) Starke-Eckmeyer 

Yiunan stima: Rosley Starke 

Desley Starke 

Nietonan stima: Xylon & Mason Starke 

Su mama: Emilia Jacobs 



Manera un yiu muher stima y mama di su nietonan: 

Rovinshka (Vinka) de Mei 

Su rumanan: Etlene & Dorne Edwards y famia 

Freddy y Emy Starke y famia 
Imro (Koka) Starke y famia 
Michael Starke y famia 
Sharda Winterdaal - Jacobs & 
Leopoldo (Poli) Kock y famia 
Rose Mary (Roosje) Jacobs & J 
ose do Nascimento y famia 
Leginio Stomp y famia 
Karin Dijkerman-Krieger y famia 
Clarque Martina 

Su madrina stima: Rina Engelhart - Henriquez 

Suegra y suegro: Marietje y Francisco (Chico) Eckmeyer 


Swa & Cuña: Angeline Eckmeyer & Ramon (Gino) Roumou 

Franklin y Maria (Nita) Eckmeyer 


Tantanan y omo: Swinda Maduro-Jacobs y famia 

Ramira Antersijn-Jacobs y famia (na Curacao) 
Gregorio Maximiliano (Shon Ma) 
Jacobs-Klepper y famia 


Subrino y subrinanan: Sharlene, Jelle, Chairis, Arjen, Marx, Mingly, 
Clifton, Claire, Rensley, Shaina, Clifford, Cleo, Shamira, Braxton, 
Maysa, Jason, Kymberley, Denzel, Tyrone, Cherize, Iwardt, Lily, 
Shari, Joey, Isaiah, Ashley, Timothy, Kayleigh 


Ayudante di cas: Wois Bertrand 


Demas famia, ihanan, sobrino y sobrinanan, primo y primanan 
Amigo y amiganan, bisiña y tur su coleganan stima di Marriott 
Stellaris Casino 


Famianan: Starke, Eckmeyer, Jacobs, Stomp, Kock, Do Nasci- 
mento, Martina, de Mei, Perrotte, Lacle, Balinge, Bergrok, Franken, 
Roumou, Carrilho, Maduro, Henriquez, Ling, Chung, Dooper, 
Edwards, Winterdaal, Goeloe, Toms, Paesch, Esser, Dabian, Pieters, 
Antersijn, Gietel, Dijkhoff, Stamper y demas famia nan na Hulanda, 
Suriname, Belgica, Merca y Curacao. 

Oportunidad pa condolencia lo ta riba diaranson 11 Mei 2016 na 
Royal Funeral Home di 7:00 pm - 9:00 pm. 

Acto di entiero lo tuma lugar diabierna 13 Mei, 2016 na Misa Sta. 
Ana na Noord for 2:00 pm - 4:00 pm. 

Nos ta pidi nos disculpa cu despues di despedida nos no ta ricibi 
bishita di condolencia na cas. 

Disculpa nos si den nos tristeza nos lo por a lubida algun familiar. 


Su mama na Hulanda, rumannan y sobrinonan ta dedica e 
poesia aki na nan yiu, ruman y tanta stima 
SORAYA ESTHER CROES-BRETE 

q.e.p.d. recordando cu 28 aña pasa el a wordo yama pa Tata Celestial. 

12 Mei 1988 -12 Mei 2016. 

" SPERANSA Y FE " 


'Rmo, 

'PuH&ud PfomeJSt (Jn&tutóofut 

Cumaria #44 Te!: 586-4444 / 733-2906 

E: royalfuneralhome@hotmaii.com / 593-0857 / 731-5847 



Señor ta mi wardadó, lo mi no tin falta di nada. 
E ta ponemi drumi den lugánan di yerba bérdé; 
E ta hibami kantu di awanan ketu. 


Agradesido pa tur loke ela nifica pa nos 
Nos ta participa cu a bai sosega den brasa ai Señor: 



Sra. Viuda Carolina 
Wever Oduber 

Mihor conoci como “Canina” 

*13-02-1916 - tl 1-05-2016 


Na nomber di su : 

Yiunan : Maria Juanita (Marie) Wever -de Cuba 
t Aniceta Robertina (Betty) Wever 
tChristina Angelina (Ina) Wever 
Antonieta Filomena (Chichi) y Shon A de Mey - Wever 
Oscar Antonieto (Buchi) y Jenny Wever - Pietersz 
Reginaldo Jacinto (Nady) Wever y Vera Odor 
Lidwina Margaretha (Greta) y Clifford Neuman - Wever 
Maria Magdala (Magda) y Carl Wauben - Wever 

Nieto- y nietanan 

Bisanieto, bisanietanan y tataranieto 

Su dos comadernan manera ruman : Aida Vrolijk y Tica Thiel 
Tur bisiñanan y conocirnan 

Famianan : Oduber, Wever, de Cuba, Geerman, 

Lee, Marchena, de Mey, Pietersz, Odor, 

Neuman y Wauben y demas famia 

Condolencia lo tuma lugar na Royal Funeral Flome diasabra 14 
di mei 2016 di 7’or pa 9'or di anochi. 

Acto di entiero lo tuma lugar na Royal Funeral Flome dialuna 16 
di mei 2016 di 9'or pa 11 'or di mainta y despues lo sali pa 
Santana Catolico na Sta Cruz, 

Despensa nos si den nos tristesa nos por a lubida algun familiar. 

Nos disculpa pero despues di condolencia lo no ricibi bishita di 
condolencia na cas, 


Tempo ta pasa y ta manera 
ayera mi yiu 

tabata cerca mi ta comb- 
ersa 

contando kico el a haci cu 
un sonrisa 

y mustra cu semper mester 
ta prepara. 

Cuanto soño e no por a 
alcansa hopi cos cu nunca 
a logra finalisa 
sin por a pensa cu su ca- 
minda final 

tabata cla pe como un yiu 
tan special. 

Papa Dios tabatin otro 
plan pe 

a mira cu e yiu aki ta mihor 
cerca Dje 

manera un splendor tur na 
lus a buske 

pa bai biba den Paraiso y 
ta hunto cu ne. 

Un mama ta busca cu an- 
siedad 

unda e por mira su yiu e 
soledad 

cu e ta sinti cada biaha cu 
recorda 

e yiu cu den su curason ta 
keda graba. 

Papa Dios a duna Soraya 
bida 

pa compartie cu su ruman- 
nan y famia 

lagando un bashi pa mus- 
tra cu su Amor 
lo keda bibo y lo no muri 
paso e tin balor. 


Autor: 

Omaira 

I.Rodriguez-Britten 

Google y Aruba Yellow Pages a uni forsa pa presenta 
un exitoso conferencia di Global Digital Marketing 


pun&ud (JneMuztonq, 

Cumaria #44 ^ Tel: 586 4444 / 733-2906 

E: royalfuneralhonne(g)hotmaii.com / 593-0857 / 731-5847 


Laga tur loke ta spera mi ta bunita 
Laga tur cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
"Cado Wever” 

Cu inmenso tristesa na nos curazon nos 
kier anuncia fayecimento tragico di: 



Sra.Evelina Candida 
Figaroa-Croes 

Mihor conoci como "Inja” of "Tanchi Eve” 

*06-06-1940-106-05-2016 

Su esposo: Luisito (Lucho) Figaroa 

Su Rumannan: 

Aida, Job van Schravendijk y famia na Hulanda 
Eddy, Freda Croes-Rodriguez y fam. 

Ephraim (Tom), Marjan Croes-Hoonhout y famia na Curaçao. 
Lucio, Rita Croes-Croes y fam. 

Roland, Ada Croes- Lesire y fam. 

Griselda Croes, Ricardo Toppenberg y fam. 

Diana Croes 

Swa y Cuñanan: 

Sra. Vda. Irena Croes-Schwengle 
Editha, Silo Persy fam. 

Mercedes y Alex Persijn 
Palmiray fam. 

Jolanda, Guiseppey fam. 

Nelson Figaroa 

Aurita, Peter van Boekel y fam. 

Su tanta di respet: 

Sra. Vda. Macaria (Chichi) Croes-Krozendijky famia 

Amiganan di cas: 

Sra. Ligia Restrepo-Croes 
Emilse Crespo 

Sobrino y sobrinanan, primo y primanan y demas famia Croes, 
Maduro, Figaroa, Leest, Fingal, van Schravendijk, Schwengle, 
Rodriguez, Hoonhout, Lesire, Koolman, Toppenberg, Pers, 
Persijn, van Boekel, Lopez, Krozendijk y Smit, 

Amigo-amiganan, bisinjanan y conocirnan 

Ta invita pa e acto di entiero cual lo tuma lugar diabierna 13 di 
mei 2016 for di 2 or pa 4 or di atardi na Royal Funeral Home I 
despues lo sali pa Santana Catolico na Sta.Cruz. 

Oportunidad pa condolencia lo ta diahuebs 12 di mei 2016 di 7 
or pa 9 or di anochi na Royal Funeral Home. 


Rm 

'Puuenat 'f¥o4neJ& (Jxemátontf 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 


Cu inmenso tristeza na nos curazon, 
nos ta participa fayecimento di Mama y Yiu: 



Valerie Horeb & 
Jaysen Horeb 


Na nomber di su 
Casa: 

Su baby: 

Mama: 

Tata: 


Albatre Roosevelt (Haiti) 
Ivanisha Horeb 
Antonia Joseph 
Frederick Jr. Horeb 


Mama den Misa: Vivian Krozendijk 

Rumannan: Frederica Horeb 

Saray Samira Horeb (Aruba) 
Marie Frantz, Eddy (Haiti) 
Jimmy y su yuiunan (Haiti) 


Wela: 


Supervil Gladys 


Tantanan: Yanick Horeb, Mirtha Horeb (Aruba), 

Guerda Horeb y yiunan (Canada), 
Gladys Horeb y yiunan (NY) 


Omonan: Fritz Horeb, Esposa y yiunan (Miami) 

Charles Jn Mary (Chile) 


Primo y Primanan: Mc Kenley, Clauter, Ester, Artura y su yiunan, 
Alix, Evens, Fleurtine Maguedala, Josette, Esposoy yiunan, 
Jefferson, Fritza, Joavnie, Joseph (Chile) 

Madrina: Raymonde Joseph (Chile) 

Amigo(a)nan na Aruba: Violeta, Alva, sra Baptiste, Carole, Tanta 
Marie, Emmanuela, Alfred. 

Ta invita pa asisti na acto di entiero diasabra 14 di mei 2016 for 
di 2'or pa 4'or di atardi na Iglesia di Jesus Cristo di e Santonan di 
delaster dia na Seroe Blanco (banda di Friomax). despues lo sali 
pa Santana di St.Cruz. 

Tin oportunidad pa tuma condolencia diabierna 13 di mei 2016 
for di 7'or pa 9'or di anochi na Royal Funeral Home. 



DIARANSON 11 di mei 

2016, Global Directories (Aru- 
ba Yellow Pages) a uni forsa cu 
Google, e search engine mas 
grandi di mundo, pa presenta 
un conferencia di Global Digi- 
tal Marketng. 

Esaki a tuma lugar na Renais- 
sance Convention Center. 
E conferencia a concentra 
riba negonishinan y empre- 
sarionan pa agrega digital na 
nan marketing mix existente 
p’asina reenforsa nan presen- 
cia, meta y mercadeo. 

E partnership a duna e miho 
practica y presentacionnan 
local y internacional di ex- 
pertonan grandi den digital 
marketing, incluyendo Gabriel 
Parra, Fernando Cotera Vas- 
concelos, y Brad Peterson. 
Tambe el a ofrece e negoshi- 
nan un bista rib’e evolucion di 
e proceso di compras di e con- 
sumidor cu e introduccion di 
e Digital marketing solutions. 

Den su presentacion, Parra 
e menciona cu aparatonan 
mobil ta cambiando e forma 
con consumidornan ta busca 
informacion. 

“Nos no ta solamente subi on- 
line. Nos tabiba online”, Parra 
a comenta. 






















AWEMainta Diabierna, 13 Mei 2016 


37 



Durante e conferencia, Aruba 
Yellow Pages a wordo nombra 
como ganadornan di Google su 
Display and Mobile Champion 
Award pa Caribe y America 
Latina. 

“Nos ta contento cu e resultado 
di e conferencia y partnership 
cu Aruba Yellow Pages. 

E Google AdWords Premier 
SMB Partner Programme a 
wordo traha pa yuda negoshi- 
nan chikito y mediano cu no 
tin tempo y e recursonan pa 
maneha nan campañanan di 
advertising online. 

E Caribe a mustra un crece- 
mento tremendo den digital 
advertising. 

E momento tabata perfecto 
pa comparti nos conocemento 
cu negoshinan local”, Parra a 
comenta. 

Sales Manager na Global Di- 
rectories, sra. Marjolein Ro- 
driguez a comenta tocante e 
exito di e conferencia: “Nos ta 
contento cu con e conferencia a 
bay. Hopi informacion a wordo 
trata y mi ta sigur cu negoshi- 
nan a sali cu ideanan clave di 
con pa integra eficientemente 
y efectivamente e solucion 
Digital den nan Marketing 
Strategies. 





Gradicimento/ Invitacion 

Pa medio di esaki famia Ruiz ta gradici tur esnan cu di un of 
otro manera a mustra nan atencion prome, durante y despues 
di entiero di nos tata, abuelo, ruman, primo, suegro y omo. 


Wenceslao Eduardo Ruiz 

Eddy 

Na tur esnan cu a manda flor, krans, carchi, mensahe via 
whatsapp, emails, facebook yyamadanan. Bosoatencion 
tawata un gran consuelo pa nos. 

Un danki special na: 

• Personal di Cuido di Stichting Thuiszorg Aruba(STA). 

• Hospitaal piso 2(niet-snijdend) tur dokters, zusters y 

broedernan. 

• Aurora Funeral Home. 

• Kiwanis Club of Palm Beach. 

Alaves ta invita un y tur pa un Santo Sacrificio di misa na misa 
Birgen di Fatima na Dakota , diasabra 14 Mei 2016 pa 7or di 
anochi pa e descanso di nos "Eddy " stima. 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardador, mi’n tin falta di nada 
Den cunucu di yerba berde E ta ponemi sosega 
E ta hiba mi serca di awanan keto pa mi bolbe haya forza. 
Salmo 23 

Cu honda pena pero conforme cu boluntad di Dios 
Nos ta anuncia fayecemiento di nos tata, welo, bisawelo, 
ruman y omo stima 



Roberto Feliciano Kock 

Mihor conoci como “Betto” 

"09-06-1942 -110-05-2016 

Na nomber di su 

Mama: tBrigida Kock-Kock 

Tata: tWenceslao Kock 

Esposa: Estella Susana Tejada 

Mama di su yiunan: Maria Henriquez 
Imelda Schoop 

Yiunan: Eddie Kock y yiunan 

tllk Maria Kock y yiunan 

Randy Kock y esposa Zhong Tincai 

y yiunan 

Michell Kock 

Eugene Britten 

Nieto y Nietanan, Bisanieta y Bisanietonan na Aruba y Hulanda 

Rumannan: tMarco y esposa Ninita 

Kock-Bermudez y yiunan 
Vda. Aura Heronimo y Antonio Vrolijk 
Edna Kock y yiunan 
Pedro y esposa Mariana 
Kock-Alberts y yiunan 
Imelda y esposo Oslin Quijada y yiu 
Vera Kock y esposo Denis Oduber 
y yiunan 

Lucia y esposo Viviano Krosendijk y yiu 
Evelina y yiunan 

Yolanda y esposo Reynold Arends y yiunan 

Amiga y ayudante Maria Quandt y compañeronan di San Pedro 
Paviljoen, ex compañero nan di cas “OASIS, Señora Nancy di 
cas OASIS, Ana y Flor. 

Famianan: Kock, Wever, Britten, Henriquez, Schoop, 

Bermudez, Heronimo, Vrolijk, Alberts, Quijada, Oduber, 
Krozendijk, Rojas, Arends, Becker, Bremo, v/d Biezen, Ras, 
Quandus, Rasmijn, Koolman, Donati, Thiel, Boekhoudt, 
Loepstop, Solagnier, Maduro, Franken, Lampe, Werleman, 
Croes, Arbona, Jansen, Steigenberger, Eman, Hernandez, llles, 
Holguin, Delgado, Donata, Donato, Rivas, Perez, Dirks, 

Gomez, Zhong., Lacle, de Cuba. 

Ta invita demas famianan, amigonan, bisañanan, y conocirnan 
pa asisti na acto di entiero cual lo tuma lugar diasabra 14 di 
mei 2016 pa 11 or di mainta na Aurora Funeral Home. E resto 
nan mortal lo ta reposando na Aurora Funeral Home desde 9or 
di mainta y despues lo sali pa Santana Catolico na Paradera. 

Nos ta lamenta cu despues di entiero nos no por ricibi bishita 
di condolencia na cas. 

Nos ta pidi nos disculpa si den nos tristeza nos por a lubida un 
of otro famia. 

St.Mary's College o 

Interes grandi pa yar 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857 /560-1403 


Salmo 23: “Señor ta mi Wardador, mi n’ tin falta di nada. 
Conforme bolundad di Dios, nos ta anuncia 
fayecemento na Curaçao di: 



Mistica Rubia Koeiman 

Na nomber di su 

Yiunan: Joamy & Dwight Mansell - Henriques 

Jopy Henriques 

Nietanan: Melodie & Lillian Henriques 

Mama di su nietanan: Sara Roboubi 

Rumannan: Tyrone & Ivonne Koeiman - Paulina y famia 

Diana Pietersz - Koeiman 
llse & Hans Rodenburg - Koeiman y famia 
Ivette & Robert Trom - Koeiman y famia 
Enigma Hubert - Koeiman y famia 
Jacques & Sophie Koeiman - 
Middelman y famia 
Charlette Koeiman y yu 

Tur su Subrino y Subrinanan 

Tanta: Lelia Clements y famia 

Tio: Roy Clements 

Tur su Primu y Primanan: Franken, Zootsma, Marchena, 
Clements, van Berkel y Kandan 

Yiunan sin dolor: Charlton Koeiman, Amy Ramirez, 

Rovettlyn & Ivertson Trom, 

Michelle Rodenburg, Eugene Clements 
y Karel Marchena 

Demasfamia: Koeiman, Mansell, Rodenburg, 

Trom, Hubert, Middelman, 
van der Biest, Hellburg, Maduro, 

Faries, Nelleke Chirino, 

Yssis Schoop y Henriques 

Famia di curason na Aruba: Simoons, Farro, Hoo, Chong - 

Tromp, Henriquez, Lindeborg, Jonkhout, Croes, Lopez, 

Croeze i Kannegieter - Wever y Nuboer. 

Ta ricibi bishita di condolencia diabierna 13 di mei for di 7’or - 

9’or pm na Aurora Funeral Home. 







çfuwral C i€me 

Gradicimento/ Invitacion 

Pa medio di esaki famia kier a gradici tur esnan cu di un 
manera of otro a mustra nan atencion y a duna nos sosten 
durante malesa, fayecimento y despedida di nos difunto stima 



Filomena Maritza Croes 

Un danki muy especial na Dr. Jonkhoff y 
su staff di Oncologie pa nan trato tremendo. 

Tambe pa tur trahador di Edmund Harms Fundacion 
cu a juda nos tremendo. 

Na Funeraria Aurora pa nan tremendo servicio. 

Nos kier a gradici turfamia, amigo- y amiganan, bisiñanan, 
conocirnan cu a demostra nan cariño y sosten durante bida di 
Filomena y e dianan dificil aki. 

Boso atencion y cariño ta un gran consuelo pa nos. 
Alaves nos ta invita pa Santo Sacriflcio di Misa na Pro Cathe- 
dral San Francisco cual lo tuma lugar: 

Diabierna 13 di mei 2016 pa 7’or pm 
Diasabra 14 di mei 2016 pa 7'or pm 
Kapel na Madiki: 

Diamars 17 di mei 2016 pa 6’or pm 



DURANTE bishita na An- 
napolis, Maryland, Minister 
Michelle Hooyboer-Wink- 
laar a haya oportunidad pa 
topa cu ehecutivonan di St. 
Mary’s College of Maryland, 
un universidad prestigioso 
na Maryland estableci na 
aña 1840. 

E Universidad ta conta cu un 
populacion relativamente 
chikito di alrededor di 2.000 
studiante, dunando nan un 
experiencia unico y un ratio 

>f Maryland na top den universidadnan di Merca 

na studiantenan Arubiano bon bini 




entre studiante y profesor 
sumamente abou. 

A nombra St. Mary’s como 
#6 di Top Liberal Arts Pub- 
lic Schools, den ranking 
anual di e “U.S. News Best 
College and Universities 
Report”. 

Algun di e programanan cu 
ta ofrece ta inclui “Comput- 
er Science”, “Economics”, 
“Mathematics”, “Physics”, 
“Psychology”, “Media Stud- 


ies”, “Environmental Stud- 
ies” y “Music” pa menciona 
algun. 

“Nos ta mira St. Mary’s col- 
lege como un opcion clave 
pa nos studiantenan, con- 
siderando e calidad halto, 
e hecho cu esaki ta e unico 
Public Honors College den e 
estado Maryland y cu ta of- 
rece varios programa atrac- 
tivo pa nos studiantenan”, 
asina Minister Michelle 


Hooyboer-Winklaar a splica 
despues di su reunion cu e 
“Vice President of Enroll- 
ment and Dean of Admis- 
sions” y tambe cu e “Provost 
di St. Mary’s”. 

Pronto lo comparti mas 
informacion p’asina studi- 
antenan cu ta sondeando 
nan escogencia pa estudio 
superior, dunando asina 
un opcion mas banda di tur 
otro cu ta existi. 





/i- 


Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Señor ta mi wardadó, lo mi no tin falta di nada. 
E ta ponemi drumi den lugánan di yerba bérdé; 
E ta hibami kantu di awanan ketu. 



Esmeralda Wernet 

Cariñosamente jama “Esmie” 
*22-10-1957 - 104-05-2016 


Na nomber di su : 

Yiunan : Danny Wernet 

Xiomara Wernet 
Janine Wernet 
Ana-Milka Martinez 

Rumanan : Corina y Vicente y yiunan 

Grecia y yiunan 
Carmen y Luis Carlos y yiunan 
fGlenda Wernet y yiunan 
Clemente Buchi Wernet 
Rudy y Violeta y yiunan 

Nieto y nietanan: Jea-Phill Maduro 
Anfernee Flanders 
Eugenie Wernet 
Angernee Flanders 
Toninisha Wernet 
Joshua Wernet 


Primo y primanan 

Sobrino y sobrinanan 

Swa y cuñanan 

Bisiñanan y conocirnan 

Ex coleganan di Valero Boulevard 

Demas Famia : Wernet, Willems, Maduro, Martinez, Lo-A-Njoe, 
Roos, Flanders, Quandt, Tromp, Martis, Rikkengaa, Raghoe- 
nathsingh. 

Acto di despedida lo tuma lugar na Aurora Funeral Home 
dialuna 16 di mei 2016 di 2’or pa 4’or. Cremacion lo tuma 
lugar den ceno familiar. 

Nos disculpa si den nos tristesa nos por a lubida cualkier famia 
of conocirnan. 

Despues di cremacion nos lo no ricibi bishita di condolencia na 
cas. 




-Mainta 




w w w Tacebook. cooi/a wemainta 

Diasabra awor 

Tin un cmochi di magia y fantasia cu 
presentacion di Tanto Cuenta den Cas di Cultura 


MANERA nos a propaganda 
durante e ultimo dianan, diasa- 
bra awor e presentacion di Tanto 
Cuenta den Cas di Cultura lo tuma 
lugar. Un anochi di magia y fanta- 
sia pa grandi y chikito. 

E elenco di Tanto Cuenta lo pre- 
senta 3 Cuenta di Hada cu lo hiba 


e publico bek den tempo. 

Pa varios siman, un elenco masha 
anima y entusiasma, cu ta forma 
pa personahenan conoci den co- 
munidad, ta practicando pa duna 
un bon presentacion. 

Den varios edicion a publica un 
reportahe cortico di algun artista 


cu ta forma parti di e elenco di 
Tanto Cuenta. Awe ta toca turno 
na un personahe basta conoci den 
e mundo literario. 

Su rol den e elenco, e biaha aki, no 
ta di artista, pero di guia. Desiree 
Correa ta e persona cu tin como 
encargo, yuda forma e persona- 
henan pa cada Cuenta di Hada. 

Desiree ta un lesa- 
do fanatico; e ta 
lesa kico cu cay den 
su man. 

Di cuenta pa mu- 
cha chikito te na 
novela pa adulto. 
E ta un persona cu 
no por biba sin lesa. 
Esey a haci tambe 
cu e ta un escritora 
di buki pa tur edad. 
Aparte di esey, e 
gusta traha cu pop- 
chi y asina e pasion 
pa teatro a nace. 

E forma cu Desi a 
scoge pa dramatisa 
su personahenan 
den un storia ta 
pa medio di “pop- 
penkast’. Desi tin 
varios manuscrito 
den e area aki cu 
pronto lo e publica. 
Desi ta boluntario 
di Bon Nochi Drumi 
Dushi pa 8 aña. 
Pues for di prome 
dia di existencia di 
e fundacion, Desi 
a forma parti di e 
ekipo di lesado. 

Su Cuenta di Hada 
preferi ta ‘Un 
nomber pa e princ- 
es’. Cada bes cu e 
conta e storia, e 
muchanan ta gosa 
inmensamente y e 
pareu cu nan. For 
di mucha e gusta 
lesa y su wela ta- 
bata cont’ele cuen- 
tanan di antes. 
Cuentanan saca for 



di bida real, no di Hada! 


Desi su pasion pa teatro a nace for 
di tempo di Chicucha; un grupo di 
teatro hubenil. 

E tabata forma parti, como miem- 
bro, di TEA, Teatro Experim- 
mental Arubano, bou guia di sr. 
Ernesto Rosenstand. El a sigui 
tayer cu sr. Derek Walcott, un di 
e grandinan como dramaturgo. 

Desiree ta mira Bon Nochi Drumi 
Dushi como un extencion di su 
hobby y su pasion; promocion di 
lesamento, conta cuenta y teatro. 
Su participacion den Tanto Cuenta 
ta di guia e actornan den expresa 
cu nan curpa un Cuenta di Hada. 
Di trece bida na e diferente per- 
sonahenan den un storia di Hada. 
Conta un storia por ta facil, pero 
haci’e biba ta otro cos y ey e reto 
ta! 

Cu gusto el a acepta e reto nobo 
aki. Desiree ta sigur cu e funcion 
na Cas di Cultura lo satisface 
cada imaginacion y espectativa di 
chikito pa grandi. 

E elenco di Tanto Cuenta y Bon 
Nochi Drumi Dushi kier gradici 
pueblo di Aruba y tur instancia 
cu a sostene nan den e proyecto 
piloto aki y kier invita e publico 
cu no tin carchi ainda pa cumpra 
esaki mas lihe posibel, pasobra no 
tin hopi mas cu a resta. 

E puntonan di benta pa carchi p’e 
evento ta: Van Dorp, De Wit Store, 
Dyon Center, Botica Santa Anna 
na Noord, Botica Paradera y Scol 
di Arte na San Nicolas. Prijs pa car- 
chi ta Afl. 10,00. Mayornan, haci 
diasabra dia 14 di mei un anochi 
special pa bo(so) yiu(nan). 

Trece nan Cas di Cultura pa 
6:00PM pa bin disfruta di 3 Cuenta 
di Hada, cu lo hiba nan den un 
mundo unico yena cu fantasia, 
color y magia. Nos ta spera boso! 

Ekipo di Dakota 
ta cla pa playoff 
2015/2016 


SV Dakota ta invita tur fanatico 
pa uni cu nan diasabra den Sta- 
dion Guillermo Prospero Trinidad 
diasabra, dia 14 di mei, Arubaanse 
Voetbal Bond (AVB) ta anfitrion 
di un tremendo “double header 
playoff’ den Stadion Guillermo 
Prospero Trinidad. 

E ekipo di SV Dakota division di 
honor ta un ekipo cu ta califica fre- 
cuentemente pa e playoff nacional 
y e team ta sumamente contento y 
orguyoso di e trabao duro di nan 
staff tecnico, encabesa pa Franklin 
Priest. 

President di SV Dakota, Harvey 
Clement a haci un invitacion na 
tur fanatico pa topa y bay stadion 
hunto como “un bario”, for di 
Dakota, Tarabana, y bisindario, 
naturalmente sin laga afo e fanati- 
conan di Dakota cu ta biba pafo di 
e districto. 

Clement a agrega cu ta suma- 
mente importante, no solamente 
p’e ekipo di Dakota, pero pa tur 
ekipo, pa nan fanaticonan ta hun- 
to cu nan den stadion ora di wega. 
Asina cada wega ta bira un evento 
p’esun di mas chikito te na esun 
di mas grandi, y e deporte Rey di 


Aruba ta sigui crece, y atrae mas 
hungado. 

E double header diasabra ta cum- 
insa pa 5’or cu un evento p’afo 
di stadion, sigui pa e di prome 
wega pa 7’or di anochi. E prome 
wega ta entra RCA y SV Dakota, 
y ta priminti di bira un bataya di 
e grandinan, hopi emocionante, 
pero tambe hopi anima. 

Franklin Priest ta remarca cu e 
hungadonan di Dakota a haci un 
bon papel den e playoff di dos aña 
pasa, unda cu nan a bay cas cu e 
titulo di Campeon. 

E diferencia grandi entre e ekipo 
ey y e team di e aña aki ta cu awo 
tin hopi mas hungado hoben. 
80% di e hungadonan ta bayendo 
playoff pa e di prome biaha, pero 
loke ta keda mescos ta e presion 
pa hunga ainda mas bon y duna e 
publico loke nan a bin stadion p’e: 
futbol di nivel halto. 

SV Dakota ta desea e otro eki- 
ponan hopi exito den e playoff 
nacional. Cu Fair Play prevalence, 
y tur hende gosa di un bon tem- 
porada. 




Prome Actividad Di Nature's 
Discount Health Challenge 

Bo ta cla pa e 
caminata 5km 
Diasabra owo! 


DIASABRA 14 di mei lo tin un tre- 
mendo Fun Walk/Run saliendo for 
di Fisherman’s Huts. Por inscribi for 
di 6 or di mainta na e evento mes y e 
caminata ta cuminsa 6:30 am. Ofpor 
pasa inscribi awe mes na tur tienda 
di Nature’s Discount pa participa. 
E caminata ta wordo organisa door 
di Nature’s Discount cu e siman aki 
a cuminsa su Health Challenge, un 
programa cu ta yuda structura custum- 
bernan bon y saludabel na un manera 
leuk y agradabel. 


Costo pa participa ta solamente 
Afl.15.00 cu ta inclui un T-shirt pa e 
prome 100 inscripcion. Paparticipante 
di e Health Challenge e Fun Walk/Run 
lo ta completamente gratis. Na final di 
e Fun Walk/Run lo tin coy bebe, awa 
y fruta. Tur ganashi di e evento lo bay 
pa Fundacion Maneho Facilidadnan 
Deportivo Dakota. 

Nature’s Discount ta desea tur par- 
ticipante hopi exito y ta recorda nan 
pa sigui cumpli cu e 8 accionnan di 
tur dia. 

Directiva di KvK ta nombra 
sra. Sofia J. (Sonja) Velthuizen 
como Secretario/Director 
Ehecutivo di KvK 


DIRECTIVA di Camara di Comercio y 
Industria Aruba (KvK) ta anuncia cu entrante 
1 di mei 2016 sra. Sofia J. (Sonja) Velthuizen 
a keda nombra como Secretario/Director 
Ehecutivo. 

Sra. Velthuizen a fungi como Secretario y 
Director Interino desde e despedida di sr. 
Leo Maduro na 2015. Despues di a sondea 
e mercado local y a base di evaluacion di e 
funcionamento di sra. Velthuizen, a opta pa 
pasa pa nombramento definitivo y permanente 
di sra. Velthuizen pa e funcion importante aki. 

Prome cu e funcion di Director Interino sra. 
Velthuizen a funciona tambe na completo 
satisfaccion di KvKcomo hefe di e departamento 
Business Information & Support (BIS), unda 


cu e tabata responsabel pa atende publico, 
organisa curso, charla y eventonan special y 
periodico cu KvK ta ofrece ya pa varios aña. 

Den su trayectoria profesional sra. Velthuizen 
a adkeri experiencia den educacion specialisa 
como Director di Doc Opleidingen y a introduci 
varios iniciativa den e direccion aki na 
KvK, e. o. e conocido curso cu certificado di 
KvK pa empresario independiente chikito 
mediano cu recientemente a conoce su di dos 
grupo.Sra. Velthuizen ta bon conoci cu hopi 
instancia y empresa den tanto sector publico 
como priva y den su funcion nobo e lo sigui 
haci uzo di su conocemento pa por eherce e 
responsabilidadnan como Secretario y Director 
Ehecutivo di KvK. 


Directiva di 

Camara di Comercio ta considera di a haci 
e escogencia corecto y ta desea sra. Sonja 
Velthuizen hopi exito y forsa den cumplimento 
di su debernan y tin confiansa di lo sigui mira 
e entusiasmo y dedicacion demostra desde cu 
el a drenta den servicio di KvK na 2011. 
Directiva ta spera tambe cu su Secretario/ 
Director nobo lo por conta cu cooperacion di 
un y tur, manera tabata e caso den pasado cu 
su antecesornan. 



Departamento di Salud Publico: 

Dia Mundial di Enfermeria ta un dia di reflexion 

Riba e trabou importante di nos nursenan 


AYERA rond mundo ta honra 
un profesion masha special: 
Enfermeria. “Dia Mundial di 
Enfermeria” a bira na hopi pais 
un “Siman di Enfermeria” cu e 
meta pa duna mas atencion n’e 
profesion. 

Departamento di Salud Publico a 
felicita tur enfermero na Aruba, 
sea hende homber of hende muher 
cu a scoge p’e profesion noble aki. 
Pa ta un bon nurse mester tin 
vocacion p’e trabou y no por wak 
e solamente como un profesion. 

Aunke mayoria hende ta liga 
trabou di enfermero na cama di un 
enfermo bo por topa un enfermero 
den diferente tipo di trabou. 

Aki na Departamento di Salud 
Publico nos tin un total di 19 
enfermero trahando cu nan 


tarea primordial ta den salud 
preventivo. 

Tarea di salud preventivo den 
salud publico ta data desde 
Gezondheidsdienst a bin riba pia, 
casi 100 aña pasa. 

Awendia na Departamento di 
Salud Publico den e diferente 
seccionnan tin un of mas enfermero 
ta eherciendo su funcion. 
Esakinan ta na seccion Malesanan 
Contagioso, Epidemiologia, Cuido 
Salud Hubenil, Promocion di 
Salud, Higiena, Social Psikiatrico 
y den maneho. 

Prevencion ta ensera pa vigila 
salud publico en general. Tur 
enfermero tin nan estudio di 
enfermeria cu base igual, pero 
cada ken por sigui specialisa nan 
mes den cierto ramo specifico. 


Un enfermero trahando den salud 
publico mester ta confiabel den 
tur sentido di palabra fuera cu e 
ta carga un responsabilidad hopi 
grandi pa cu informacion adkiri 
di cada persona cu e topa den su 
trabou di tur dia. 

Aki no ta trata di paciente, 
pero ta papia di cliente. E cuido 
profesional ta bay man den man 
cu un actitud di compasion, forsa 
y amor p’e ser humano. 

Dunando informacion y 
conscientisa e cliente pa loke ta 
trata su propio salud, e nurse 
trahando den salud publico ta yuda 
e cliente tuma e mihor decision pa 
loke ta trata su salud, specialmente 
si por preveni un malesa sea 
infeccioso of contagioso. 

Tur hende cu a yega di experiencia 


un enfermedad ta comprende cu 
no ta solamente e remedi, e terapia, 
e tratamento medico, pero cu e 
aspecto humano di un enfermero 
ta mes importante cu tur locual a 
menciona anteriormente. 

Departamento di Salud Publico 
ta urgi hobennan pa reflexiona 
y pensa con nan lo por haci un 
diferencia ora di scoge un carera 
profesional. 

Dedica bida na servicio di esnan 
cu ta sufri di un enfermedad of por 
atende aspectonan di salud na bo 
comunidad den ramo preventivo 
ta masha satisfactorio. 

Aruba mester di mas nurse y nos 
hobennan por haci e diferencia. 
Departamento di Salud Publico ta 
felicita y honra tur enfermero riba 
Dia di Enfermeria! 







Parlamentario mr. Xiomara Maduro: 

MEP a reuni cu 
ehecutivonan di 
Standard & Poor # s riba 
e situacion financiero 
di nos pais 


“E SIMAN aki sra. Eveljm Wever-Croes y 
mi persona a representa fraccion di MEP den 
e reunion cu e ehecutivonan di Standard & 
Poor’s (S&P) rib’e situacion financiero di nos 
pais. 

Den e reunion nos di MEP a trece nos 
preocupacionnan dilanti riba e. o. e falta di 
transparencia di Gabinete Eman pa locual ta 
cifranan. 

E diferencia grandi entre cifra presenta pa 
Banco Central y Gobierno pa locual ta e deficit 
di 2015 ta un muestra di intransparencia cu a 
keda un misterio sin por wordo resolve”, segun 
Parlamentario Xiomara Maduro. 


“Nos a expresa tambe nos preocupacion p’e 
falta di confiansa cu ta reina na nos pais debi 
cu nos no tin un Minister President pa guia y 
tuma decision na nos pais. 

Ta algo cu no solamente nos ta cuestiona, 
pero e ta un preocupacion cu hasta CFT a haya 
importante y relevante pa raporta riba dj’e. Tin 
hopi confusion y instabilidad fiscal na nos pais. 
Ningun hende sa si Gobierno ta bay hisa BBO 
mas of si ta bay introduci e tranfers tax y e ABB. 
E supervision financiero di Gabinete Eman dor 
di CFT tampoco a trece siguransa cu ne pa nos 
pueblo, ya cu hopi a pensa cu CFT lo a bin pa 
stop e abusonan financiero di e Gobierno aki, 


pero ta un poco so nan a logra ‘slow down’ 
Gabinete Eman di malgasta fondo public”, e 
Parlamentario Maduro a expresa. 

“Nos a trece dilanti tambe e preocupacion p’e 
costo di bida y e ‘cost of doing business’ cu ta 
birando mas caro na nos pais. E ultimo aki ta 
core cu inversionista. 

Hunto cu esaki nos a splica tambe di e hecho 
cu e Gobierno aki ta ‘tax away’ nos turismo cu e 
tantismo belasting cu ta cobra turista y e hecho 
cu nos ta hinca hopi placa den mercadeo y 
asina mes nos no ta atraendo e turista afluente 
pa nos pais cu ta laga hopi placa atras pa lora 
nos economia. 

Esaki nan ta algun punto cu nos a discuti riba 
nan durante e reunion cu e ehecutivonan di 
S&P. 

E rapport mes di e evaluacion di Aruba lo keda 
cla na fin di mei of comienso di juni 2016. 

Ta di spera cu S&P no bolbe degrada e score 
di nos pais debi na e mal maneho financiero di 
Gabinete Eman. 

Aki tambe sigur lo hunga un rol e hecho 
cu Gabinete Eman ta bou di supervicion di 
Hulanda y esaki lo mester duna inversionista 
suficiente siguransa cu nos pais lo por cumpli 
cu e inversionistanan interesa den nos pais”, 
Parlamentario Xiomara Maduro a duna di 
conoce. 





















